Irekia Eusko Jaurlaritza - Gobierno Vasco :: Josu Erkoreka: “Helburua negoziatzea bada greba deialdia egin aurretik eskatu behar zen Lehendakariarekin bilera, eta ez ondoren”\nJosu Erkoreka: “Helburua negoziatzea bada…\n<iframe src="https://www.irekia.euskadi.eus/eu/embed/videos?flv_video=2020%2F01%2F22%2Fnews_59709%2Ferkoreka_euskadi_irratia.flv" width="320" height="210" allowfullscreen></iframe>\nJosu Erkoreka: “Helburua negoziatzea bada greba deialdia egin aurretik eskatu behar zen Lehendakariarekin bilera, eta ez ondoren” Iturria: Irekia\n20200122_091315.jpg Iturria: Irekia\n20200122_091227.jpg Iturria: Irekia\nEusko Jaurlaritzako bozeramaile Josu Erkorekak gaur goizean Euskadi Irratiari eskaini dion elkarrizketan, datorren urtarrilak 30eko graba orokorraren inguruan, esan du harrigarria dela greba deialdia egin ondoren Lehendakariari batzarra eskatu nahi izatea. Zentzu honetan, sailburuak azpimarratu du Gobernuak zerbait egitekotan deialdia deitu aurretik izango dela eta ez ondoren.\nEra berean, Gobernantza Publiko eta Autogobernuko sailburuak, egiteke dauden transferentziei dagokienez, adierazi du bileraren data Lurralde Politikako Ministroaren agendaren menpe dagoela, baina ahal bezain laster ezarriko dela data bat. “Aste honetan edo askoz jota hurrengoan izatea espero dugu”, gaineratu du. Ildo horretan, Erkoreka sailburuak esan du iaz zehaztutako egutegia berriz martxan jarri beharraren inguruan ados daudela bi alderdiak baina ez dela momentuz edukirik zehaztu.\n2020ko aurrekontuetan jasotzen den langile publikoen soladata %2 igotzerari dagokionez, Erkoreka sailburuak ziurtatu du mekanismoa martxan dagoela eta lanean ari direla igoera ahalik eta azkarren gauzatu dadin.\nErkorekak elkarrizketan landu duen beste gaia Euskal Autonomia Erkidegoko hauteskundeena izan da. Gobernantza Publikoko eta Autogobernuko sailburuak adierazi du Gobernuak programa bat duela betetzeko eta ahalegin horretan dabiltzala. “Lehendakariaren mezua horixe da, programa betetzen jarraitzea”, esan du.\nBeste alde batetik , PSEk, EH Bilduk eta Podemosek Irunen lortutako akordioaren inguruan, Josu Erkoreka Eusko Jaurlaritzako bozeramaileak esan du akordio hori “salbuespenezkoa” dela eta ez duela ikusten Irunen gertatutakoa beste erakunde batzuetara zabaltzeko arriskurik. “Kasu berezia da bertakoa, tokian tokikoa”, gaineratu du.\nElkarrizketan zehar ateratako beste gai bat espetxe politikarena izan da. Sailburuak azpimarratu du Eusko Jaurlaritzaren jarrera dokumentu publikoetan zehaztuta dagoela. “Gobernu Programan onartutako zerbait da. Ez da kontzeptu aldaketarik izan”, gehitu du. Gainera, Josu Erkorekak azaldu du berrikuntza bakarra presoen kopurua jeitsi eta, ondorioz, espetxe kopurua moldatu beharra izan dela .\nerkoreka_hauteskunde_data_e... behera kargatu (400 KB)\nerkoreka_irungoa_kasu_isola... behera kargatu (1000 KB)\nerkoreka_koalizioak_udalher... behera kargatu (800 KB)\nerkoreka_kutsadura_neurriak... behera kargatu (700 KB)\nerkoreka_soldata_igoera_eu.mp3 behera kargatu (1 MB)\nerkoreka_ministrarekin_bile... behera kargatu (400 KB)\nerkoreka_sindikatuak_greba_... behera kargatu (1 MB)\nerkoreka_espetxe_politika_e... behera kargatu (900 KB)\nerkoreka_presoak_gerturatu_... behera kargatu (700 KB)\nerkoreka_sortu_kide_atxilot... behera kargatu (400 KB)\nerkoreka_espetxe_politika_e... 60 MB\nerkoreka_hauteskunde_data_e... 30 MB\nerkoreka_irungoa_kasu_isola... 70 MB\nerkoreka_koalizioak_udalher... 50 MB\nerkoreka_kutsadura_neurriak... 50 MB\nerkoreka_ministrarekin_bile... 70 MB\nerkoreka_presoak_gerturatu_... 50 MB\nerkoreka_sindikatuak_greba_... 100 MB\nerkoreka_soldata_igoera_eu.mp4 70 MB\nerkoreka_sortu_kide_atxilot... 30 MB


Irekia Eusko Jaurlaritza - Gobierno Vasco :: Eusko Jaurlaritzak 1,5 milioi euro baino gehiago bideratu du nekazaritza eta arrantzaren eta elikagaigintzaren sektoreetako gazte ikertzaileen bekak finantzatzeko (Gobernu Bilera 2017-10-17)\nEusko Jaurlaritzak 1,5 milioi euro baino…\n2017-10-17ko Gobernu Kontseiluaren Akordio nagusiak\nnekazaritza eta arrantzaren sektorea\n<img src="https://www.irekia.euskadi.eus/uploads/cover_photos/41455/original/logoconsejo.jpg" style="max-width:100%" alt="" />\nNekazaritzako elikagaien balio kate osoan etorkizuneko profesionalak trebatzea eta I+G+B-a sustatzea dira PEGA Gastronomiaren eta Elikaduraren Planaren ardatzetako batzuk\nHelburua da gazteei laguntzea lehen sektore modernoagoan eta lehiakorragoan sartzen\n2018an Prestakuntzan dauden Ikertzaileen Programako gazteentzako hamabi beka (doktoretza aurrekoak) eta nekazaritza eta arrantzaren sektoreko eta elikagaien sektoreko ingurune zientifiko-teknologikoan eta enpresakoan Teknologoen Prestakuntzarako Programako hamar beka deitzeko Ekonomiaren Garapeneko eta Azpiegituretako sailburuak eman duen agindua onartu du Eusko Jaurlaritzak bere azken bileran. 2022ra arte, 1.354.450 euro egongo dira berez bekak direnetarako eta 200.000 euro inguru Gizarte Segurantzari atxikitzeko. 2007an eman ziren lehenengo aldiz beka hauek, eta harrez gero 83 beka finantzatu dira guztira gazte ikertzaileentzat eta 114 gazte teknologoentzat.\nNekazaritzako elikagaien industriako balio kate osoan etorkizuneko profesionalak prestatzen jarraitzeko eta I+G+B jarduera bultzatzeko Eusko Jaurlaritza irmoki garatzen ari den politikaren barruan sartzen dira, lehen sektore modernoagoa eta lehiakorragoa lortzeko jarduera estrategikotzat jotzen baita. Hala jasotzen da Eusko Jaurlaritzak berriki onartu duen Gastronomiaren eta Elikaduraren Plan Estrategikoan (PEGA), zeinak helburu nabarmen hauek ditu, besteak beste: sektoreari jauzi kualitatiboa egiten laguntzea, merkatu globalean dituen berrikuntza eta kalitate ezaugarriak baititu, eta Elikaduraren balio katearen agente guztiak oro har lehiakorragoak izatea lortzea berrikuntzaren bitartez, ezagutza berriak barneratuz eta agente guztien lankidetzaren bitartez.\nEra berean, laguntza hauek estuki loturik daude Eusko Jaurlaritzak XI. Legegintzaldirako finkatutako Herrialdearen Helburuetako batzuekin, hala nola hauekin: langabezia %10etik behera jaistea eta gutxienez 20.000 gaztek lehen lan esperientzia eduki dezatela lortzea.\nHitz batean, asmoa da zentro teknologikoetan eta ikerketa zentroetan nagusiki ikerketa jarduerak eta garapen teknologikoko jarduerak egiten arituko diren zientzialarien trebakuntza lortzea, sektorerako interes handienekotzat jotzen diren eta etorkizunari begira proiekzioa daukaten lehentasunezko lerroetan ikerketa taldeak sendotzeko dagoen premiari erantzuten saiatuta. Horrekin, gainera, asmoa da Doktore gradua lortzen duten pertsonak gehiago izatea.\nEra berean, bilatzen da teknologoen trebakuntza sektoreko enpresetan, nagusiki garapen teknologikoko eta enpresa berrikuntzako arloetan.\nProiektuak eta helmugako zentroak\nLaguntzen onuradun diren pertsonak sektorean erreferenteak diren ikerketa zentroetan sartuko dira, hala nola NEIKERen, AZTIn eta LEARTIKERen. Beketako batzuk, halaber, EHU/UPVko zentro batzuetan garatuko dira.\nProiektu guztiek harreman estua dute elikaduraren balio katearen kate maila batzuekin, bai ekoizpenarekin (izurrien kontrol agroekologikoa) bai gastronomiarekin (elikagaien berrien diseinua eta garapena).\nTeknologoen prestakuntzarako laguntzei dagokienez, urtero 13.000 €-z hornituko dira, gehi Gizarte Segurantzako kuota. Onuradunek, gainera, laguntza osagarri bat edukiko dute. Laguntza osagarri horren zenbatekoa ez da 1.000 eurokoa baino handiagoa izango urteko, eta kongresu zientifikoetara eta lan jardunaldietara joateko gastuak ordaintzeko erabiliko da, gastuak justifikatu ondoren.\nEskaerak aurkezteko epea hilabete batekoa izango da, agindua EHAAn argitaratzen den egunean kontatzen hasita. Eskaerak, berriz, Eusko Jaurlaritzako Ekonomiaren Garapeneko eta Azpiegituretako Sailaren menpeko Elikagaien Kalitateko eta Industrietako zuzendari helaraziko zaizkio, helbide honetara bidalita: Donostia-San Sebastian kalea, 1. 01010 Vitoria-Gasteiz.\nEKONOMIAREN GARAPENEKO ETA AZPIEGITURETAKO SAILAK 2018RAKO ESTRATEGIKOTZAT ETA LEHENTASUNEZKOTZAT JO DITUEN PROIEKTUEN ZERRENDA\n1.- PRESTATZEN ARI DIREN IKERTZAILEENTZAKO LAGUNTZAK\nIraupena: 4 urte\nPremia bereziak dituzten biztanleen elikadura portaerak neurtzeko metodologia sentsorial berrien garapena\nElikagaien Zientzia eta Teknologiako Gradua\nIngeniaritza eta Zientzia Agronomikoko Gradua\nElikagaietan hondakin kutsatzaileak detektatzeko biosentsore entzimatikoen garapena\nTowards an integrated assessment of the Bay of Biscay marine ecosystem\nItsas Zientzietako Gradua;\nNeurriak eta espezieak hobeto bereizteko datu hidroakustikoak (sonarra eta ekozunda) analizatzeko metodologien garapena\nIngeniaritza Informatikoko Gradua;\nIngeniaritza Elektronikoko Gradua;\nTelekomunikazioen Ingeniaritzako Gradua\nMETALGEN-Metodologia ez-inbaditzaileak prest jartzea, frisiar arrazako esnetarako behiengan mikrobiomaren, elikaduraren efizientziaren eta metano igorpenaren artean dagoen erlazioa aztertzeko.\nLabore estentsiboetako eta mahastietako izurre eta gaixotasunen kontrol agroekologikoa\nIngeniaritza Agronomikoko Gradua\nAntibiotikoen erabileraren arrazionalizazioa espezie produktiboetan\nEtorkizuna ziurra ez dela eta, EAEn Intsinis pinuaren produktibitatea hobetzeko baliagarria den aldaketa genetiko eta epigenetiko baliagarria\nBasogintza Ingeniaritzako Gradua\nHobekuntza Molekularreko Ereduen garapena Hobekuntza Genetikoko programa klasikoak azkartzeko\nHiltegiko hainbat espezietatik datorren okelaren trazabilitatea, autentikotasuna eta kalitatea proteomika eta lipidomikako tekinen bitartez\nEHU/UPV, Lascaray Ikerketa Zentroa (Vitoria-Gasteiz)\nItsasoko hondakinen balorizazioa\nIngeniaritza Kimikoko Gradua;\nIndustriako Ingeniaritza Kimikoko Gradua;\nNekazaritza Ingeniaritzako Gradua;\nEHU/UPV, Gipuzkoako Ingeniaritzako Eskola (Donostia)\nAGROCOL-nekazaritzako eta industriako hondakinen balorizazioa, kolagenoan oinarritutako produktu biodegradagarriak fabrikatzeko\n2. TEKNOLOGOEN PRESTAKUNTZARAKO LAGUNTZAK\nMikroegituraren eragina Nutrizio profil hobetua duten produktuen pertzepzio sentsorialean\nGastronomiako eta Sukaldaritza Tekniketako Gradua\nGiza Nutrizioko eta Dietetikako Gradua;\nEuskal arrantza ontziak PPC berrira egokitzearekin zerikusia duten alderdi teknologikoak, bereziki nahi ez diren harrapakinak (bazterkinak) murriztearekin lotuta\nEspezie berriak Long Linen\nAbereen elikadurari lotutako neurri berritzaileen ezarpena, produktuen iraunkortasuna eta kalitatea hobetzera bideratuta.\nNekazaritzako eta abeltzaintzako berotegi efektuko gasen igorpenen modelizazioa\nMendi Ingeniaritzako Gradua;\nBarazkien gaixotasunen kontrol ekologikoa berotegietako labore intentsiboetan\nNekazaritzako Elikagaien eta Landa Ingurunearen Ingeniaritzako Gradua;\nBasogintzaren eta Natur Ingurunearen Ingeniaritzako Gradua;\nIngurumen Biologiako Gradua;\nEsnetarako behi aziendaren osasungintzaren hobekuntza\nLabore hidroponikoen ingurumeneko eraginaren murrizketa, ongarri organikoen erabiliz\nZientzia Esperimentaletako Gradua\nElikagai berrien diseinua eta garapena\nOreinaren eta beste ehiza-espezie batzuen okelaren kalitate nutrizionalaren ebaluazioa\nElikagaien Zientzia eta Teknologiako Gradua;\nAyudas 1,5 M€ para financiar becas para jóvenes investigadores y tecnólogos del sector agropesquero y alimentario https://t.co/co3Tdy6ZUY …\n1,5M€ baino +, nekazaritza/arrantzaren eta elikagaigintzaren sektoreetako gazte ikertzaileen bekak finantzatzeko https://t.co/m2RMYZX2XQ …\nAyudas 1,5 M€ para financiar becas para jóvenes investigadores y tecnólogos del sector agropesquero y alimentario https://t.co/P5QYpewwrZ …\n1,5M€ baino +, nekazaritza/arrantzaren eta elikagaigintzaren sektoreetako gazte ikertzaileen bekak finantzatzeko https://t.co/W3defakjER …\n1,7 milioi baino gehiago nekazaritza, elikadura eta basogintzako prozesuen berrikuntzan laguntzeko (Gobernu Bilera 2017-09-26)\nAGINDUA, 2019ko urriaren 8koa, Turismo, Merkataritza eta Kontsumoko sailburuarena, zeinaren bidez ezartzen baitira arauak Euskal Autonomia Erkidegoan merkataritza-ekintzailetza sustatzera bideratutako 2019ko laguntza-programarako, eta laguntza horien deialdia…


Bakardadearen Baseliza - alavaturismo - web.araba.eus\nBakardadearen Baseliza - alavaturismo\nArabako Mendialdearen inguruetan, zehazki Ataurin, iparraldean, labore lurrez inguratuta, ibaian gora eta hiribildutik urrun, Maezturako bidean, estilo erromanikoko “Bakardadearen Baseliza” txiki-txikia dago.\nSilarriko eraikuntza erromaniko txikia da, zirkuluerdi formako abside polit bat eta XIII. mendeko bi leihate dauzka. Aldarearen ezkerreko aldean, Bakardadearen irudi bat agertzen da baselizan.\n1731ko artzain bisitan honela aipatzen da: «Gure Amarena, eskuarki San Julianena». 1760an, “Bakardadearena” tituluarekin ageri da. 1827an edo 1832an «aldarean dagoen irudia, lizuna izateagatik, txiki-txiki egin eta lurperatu» zedila agindu zen.\n1982an, zaharberritze obrak hasi ziren eta bere egitura erromanikotik absideak soilik irauten du. Egurrezko estalkia duen nabea geroago gehitu zioten.\nBitxikeria gisa esan daiteke Atauri mila urte baino gehiago dauzkan hiribildua dela. Burdin Aroko eta Brontze Aroko aztarnak aurkitu dira Fraidearen Mendian. XI. mendean, Donemiliagako Errexan agertu zen Atauri de Suso eta Atauri de Yuso izenekin.\nBakardadearen baseliza. Atauri\nc/ Estación nº 13, Maeztu


Garikoitz Etxeberria 'Kafe' eta 'Haika Jarrai kasuko' beste 26 gazte epaitzeko eskatu du Garzonek - Azpeitia - uztarria.eus\nUztarria.eus 2003-07-11 12:07\n18/98 sumarioa epaitzea eskatutako aste berean Jarrai-Haika kasuaren 18/01 sumarioan auziperatutako 27 lagunen aurkako epaiketa egitea eskatu zuen atzo Baltasar Garzon epaileak.\nEspainiako Auzitegi Nazionalak ez du oraindik auziko froga baten emaitzik jaso Igor Ortegaren txosten kaligrafikoa baina, hala ere, prozesua martxan jartzea eskatu zuen epaileak, bere esanetan "horrek ez du azken emaitzan eraginik izango".\nHauek dira auziperatuak:\nJorge Jesus Urbiola\nEgoitz Lopez de la Calle\n2001eko martxoan Haika-ko ordezkariek emandako prentsaurreko bat frogatzat jarri, eta Jarrai-Haikak ETArekin "lotura zuzena" zuela esan zuen bere garaian Baltasar Garzonek. Hortik abiatu zen sumarioa.\n2001eko martxoan bertan atxilotu zituzten Garikoitz Etxeberria Kafe eta Aiora Epelde. Geroago, maiatzaren 10ean ilegal izendatu zituen Jarrai eta Haika erakundeak Garzonek. Aiora Epelde askatu egin zuten geroago, baina orain gartzelan da berriro. Geroago sortu zen Segi gazte erakundea eta legez kanpo utzi zuen hau ere Garzonek.\n"Euskal Herriaren kontrako eraso basatian" kokatu du epaiketa Segik\nSegi gazte erakundearen ustez Espainiak eta Frantziak "euskal gazteria eta Euskal Herria behin betiko bukatzeko, aspaldidanik jarri dituzte martxan estrategia faxista anikilatzaileak". Hala ere, beraien esanetan "estrategia horrek ez du ezertarako balio, Segi gazte erakundeak tinko eta osasuntsu jarraitzen" duelako.\nAurrerantzean eraso gehiago jasotzeko aukera ez du baztertu Segik, baina, "Euskal gazteriak borrokarako hautua egina" duela berretsi zuen, eta beraien esanetan, "ez dute gure lana geldiaraztea lortuko".\nBerrian irakurri dugu albistea.


Gaixotasun erreumatikoak | Consumer\nGaur egun, jatorri eta tratamendu desberdineko 200 patologia baino gehiago daude, eta guztiek dute min handia.\n"Hezurretako mina" sentitzen duten pertsona gehienek erreuma dutela ziurtatzen duten arren, medikuntzan ez dago termino hori. Biztanleriaren %22k, berez, 200 gaixotasun erreumatiko baino gehiago ditu, eta horien kausa eta tratamendu bereiziak daude. Horien artean ohikoenak artrosia eta artritisa dira. Erreumatologoak beti diagnostikatu behar ditu, eta erreumatologoak zehazten dituen tratamendua eta dieta bete behar dituzte.\nartritis artrosi erreumatikoak gaixotasunak kausak tratamendu


Markinako Frontea liburuaren aurkezpena Udalean « Ahaztuen Oroimena 1936\nMarkinako Frontea liburuaren aurkezpena Udalean\nOstiralean (Urtarrilak 20) aurkeztu zuen herritarren aurrean Patxi Juaristik Markinako Frontea liburua. Abenduan Durangoko azokan aurkeztu zuen aurrena, (irakurri orduan egin genion elkarrizketa hemen). Ostirako aurkezpenean, Markina-Xemeingo udalaren babesa izan zuen izan ere Josune Baskaran Markina-Xemeingo udaleko zinegotziak egin zituen aurkezpen lanak, ondoren Gidor Bilbaok hartu zuen hitza, EHUren izenean liburua argitaratzeko arrazoiak defendatuz. Patxi Juaristik burutu zuen aurkezpenaren atal nagusia, eta liburuaren ildoak azaltzeaz gain, lan hau nola egin zuen azaldu eta zehaztu zuen.\nPleno aretoa beteta zegoen, aretoa, herritarrengana hurbildu zen; bertaratu zen jendetza ikusita eta bestetik liburuaren letra eta pasarte ezberdinen atzean dauden herritarren izen eta abizene oroimena pleno areto horretara ekartzean.\nGaiak herritarren artean zerbait mugitzen duela somatu zen, iritzien tartean ikusi ahal izan zen moduan. Galdera eta iritzien tarteak parte hartze haundia izan zuen; bai eskerrak emateko, egindako lanari babesa erakusteko zein goraipatzeko eta liburuaren atzean zegoen lana zein oroimen historikoa landu (garatzeko) dagoen beharra transmititzeko.\nHala ere, oraindik zer egina dagoela begi bistan geratu zen. Interbentzio eta iritzi ezberdinek, erreparazio justu eta duin bat egin gabe dagoela mahai gainean jartzen dute. Frankismoaren ondorioz, memoria egia eta erreparazioa ezin izan dira egin. Zapalduek, errepresioa jasan dutenek, duintasunez gorde behar izan dute egia eta oraindik zalantzak ugariak dira.\nHeldutasunez, seriotasunez, arduraz, hurrengo generazioei dagokigu, memoria lantzea. Gure eskuetan dago memoria, justizia eta egia osoa lantzea. Honetarako, gizarte eragile, instituzio zein norbanako eta gainontzekoen elkarlana beharrezkoa delarik. Bakoitzak dagokion lekutik eraginez, bakoitzari dagokion arduraz jokatuz.


Realak eta Athleticek berdindu egin dute Anoetan - Irutxuloko Hitza : Irutxuloko Hitza\nPuntu banaketa Anoetan, Realaren eta Athleticen arteko partidan. (Argazkia: Reala)\nRealak eta Athleticek ligako 29. jardunaldiko partida jokatu dute Anoetan, eta 1-1 markagailuarekin puntu bana jaso dute bi talde euskaldunek. Partida trabatuta hasi da, eta kalitatezko jokaldirik ez da ikusi bigarren zatira arte. Imanol Alguacilek Januzaj eta Cristian Portugues Portu sartu ditu bigarren zatian zelaian, eta arrisku gehiago sortu dute txuri-urdinek.\nHala ere, lehen gola Athleticena izan da. Zubimendik falta bat egin du 84. minutuan, eta Alex Berenguerrek erdiratu eta Asier Villalibrek baloia sareratu du. Handik gutxira, Zubeldiak Roberto Lopezi baloia pasa dio, eta honek erdiratu egin nahi zuen baloia, baina ate barruan sartu da, Unai Simon Athleticeko atezaina ezustean hartuz.\nPuntu honi esker bosgarren postura itzuli da Reala, baina Vila-realek eta Betisek puntu berdinak dituzte, 46. Bosgarren eta seigarren postuek ematen dute Europa Ligarako txartela, eta Bartzelonak kopa irabazi ezkero, zazpigarrenak ere.


Graxi Maya - Mintzoak - Ipar Euskal Herriko ahozko memoriaren ataria\nGraxi Urruty, ezkontzaz Maya, 1941ean sortua da, Bildarritz auzoaldeko Agerrean. Bildarritz herriko etxearen aldetik Aiherrari lotua zaio, eta elizaren aldetik (eliza, hilerria) Gerezietako parrokiari (Lekorneko herria). Etxetiar familia bateko bosgarrena da. Lau anaia baditu.\nHaren aita, Battitta Urruty, haur anitzeko familia batekoa zen, familia horretako seme gehienek, jauzi (mutxiko) dantzari trebeak izateko fama dute. Aitaren aldeko aitatxi Ferdinandek (1872- 1948), bera ere biziki dantzari trebea izanik, herriko gazteei mutxikoak irakasten zizkien eta maite zuen bere semeekin Gerezietako plazan dantzatzea.\nGraxi, Atezaineko (Lekorneko herria) eskola publikoan ibili zen, 14 urteetan zertifikata erdietsi arte. Gero, bi urtez menaiu atxikitzaile irakaskuntza segitu zuen. 1956 eta 1964 urteen artean, etxean eta kanpoan lanean ari izan zen (sasoiak, Luhuson eta Biarritzen, gero Hazparneko Mongour-Amespil zapata lantegian, 1963ko martxotik 1964ko urri arte). 1963ko agorrilaren 10ean ezkondurik, lehen haurdunaldian lantegiko lana utzi zuen, 1976an lau haurrak hazi eta, berriz hasteko. Lafitte landaretegian lan egin zuen, 1979tik 1999 arte, eta erretretatara joan zen, 58 urteetan.\nGraxi eta Laurent (anaia) Urruty aitatxiz, aitaz eta Lekornen dantzak zuen lekuaz oroitzen dira.\n1 221 221 - Graxi Maya - Laurent Urruty 2014-10-14 1:09:23 Lekorne Terexa Lekumberri\n1 Lekukoen aurkezpena: Graxi Maya eta Laurent Urruty 0:02:17\n2 Gurasok eta aitatxi ta amatxi 0:05:14\n3 Dantzari familia: bere aitaren aita, Ferdinand Urruty 0:10:47\n4 Besta-Berri Gerezietan 0:13:03\n5 Gerezietako herriko bestak 0:09:35\n6 Danta ohidurak Gerezietan: mistotasuna, emaztearen lekua 0:02:52\n7 Inauteriak Hazparnen 0:01:25\n8 "Makeako Ganix" kabalkada (1951) 0:02:50\n9 Egutegiko bestak eta biziko urratsak Gerezietan 0:09:12\n10 Bildarritz auzoko Agerrea etxetiar etxaldea 0:06:27\n11 Dantzaren transmisioa 0:02:33\n12 2014ko kabalkada 0:02:52\n1 Dantza ohiturak Makean eta Lekornen 0:27:01


Gabacho Maroconnection: musika afrikarraren eta jazzaren arteko fusioa - Bergara - Goiena.eus\nGabacho Maroconnection: musika afrikarraren eta jazzaren arteko fusioa\nAitziber Aranburuzabala Juldain 2015-07-17 09:00\nGabacho Maroconnection taldea, gaur, egubakoitza Bergarako Berumuga jaialdian izango da\nJazz musikaz dohainik gozatzeko beste aukera bat izango da gaur, egubakoitza, Espoloian egiten den Bergarako jaialdian, 22:00etan. Frantzian eta Espainian bizi diren zortzi musikarik osatzen duten Gabacho Maroconnection taldea izango da aurtengo Berumuga jaialdiko hirugarren gonbidatua.\nHainbat bidaia egin ostean, El Jadidan (Maroko) sortu zuen 2012an Vincent Thomasek. "Gertutik ezagutu nuen musika marokoarra Europako hainbat musikarirekin nahastea, fusionatzea, pentsatu nuen. Aurrez genuen Gabacho Connection jazz taldea eta izen berriarekin bataiatuta jaio zen honako proiektu hau".\nZortzikotea taularen gainean\nMarokoko eta Afrikako beste herrialde batzuetako musika tresna tradizionalak, perkusioa, metalak, teklatuak, baxua, bateria... doinu horien guztien gainean abestuko du Hamid Moumen maisuak.\nIturri askotatik edaten duten zortzi artistek –horien artean da domekan Arrasaten izan zen eta abuztuan Bergaran kontzertua egingo duen Antonio Lizana flamenko-jazz musikaria– musika bidaia paregabea proposatuko diete kiosko ezagunera hurbiltzen diren zaleei, jazzaren mantapean, muga guztiak gainditzeko bidea emanda. "Gure emanaldiak jarrita entzuteko modukoak dira, baina atseden hartuta etortzeko proposatuko nizueke, esango nuke-eta bat baino gehiago dantzan egitera animatuko dugula. Festa marokoar alai bilakatzen dira gure kontzertuak", gaineratu du Thomasek.\nIaz, 30 jaialditatik gora\nDebagoienean lehenekoz joko dute gaur, baina aurreko astean gertu izan ziren: Elorrioko Musikaire jaialdian, hain zuzen ere. Abuztuaren 23an Bidasoako Folk jaialdian izango dira Gabacho Maroconnectioneko lagunak eta hurrengo egunean, berriz, Bilboko jaietan.


Harrigarria! - GARA\nGalder Gonzalez eta Asier Lauzurika Euskal Herriak Bere Eskolako kideak\nUPV eta UPNA Bologna prozesua inorekin kontatu gabe egiten dabiltza. Ez diote ez jendarteari ez eta unibertsitate komunitateari galdetu zer egin nahi dugun unibertsitatearekin\nIkasle Abertzaleak taldeko kideak berriro UPVko irekiera ofizialetik bortizki kaleratu zituztenean, Iñako Pere- zek mikrofonoan «harrigarria» esan omen zuen. Guretzat harrigarria da ikustea unibertsitateetako irekieretan egiten diren ekitaldi ponpoxoak. Harriga- rria ikustea, Perez bera Camposekin eta Ibarretxerekin batera esertzen dela, iruzurraren hirukotea eginez. Harrigarria ikustea NUPeko irekiera ofizialean edukien inguruan hitz egin beharrean, etiketaz jantzita joatea eskatzen zela. Harrigarria ikustea Deustun erregerik erregeenaren semea gonbidatu dutela.\nUPVn egoera harrigarria dela diogu Ibarretxek hiru lurraldetarako kontsulta iragarri eta hiru egunera Perezekin batera esertzen zelako, norekin eta unibertsitatearen hitza entzuteari uko egiten duenarekin. Ibarretxek bere kontsulta iragarri eta bi egunera Forondan elkartu zen bere burukideekin eta «kontsulta ilegala dela esan didate, baina, nola izan daiteke ilegala herriari galdetzea? Nola?» esan zuen pulpitutik. Hurrengo egunean, Bologna prozesuari buruzko kezkak entzuteko prest egon ez, eta Unibertsitatearen mirakuluen inguruan jardun zuen.\nEdozein hezkuntza sistemaren ardatzetariko bat den unibertsitatean inposizioa besterik ez du pairatzen herri honek. Goi mailako formazioak herrien garapenean duen berebiziko garrantziaren jakitun, unibertsitate eredu arrotzak inposatzen zaizkigu. Urteetan Espainiaren eta Frantziaren interesei erantzuten dieten unibertsitateak pairatu ditugu. Orain beste inposaketa bat datorkigu gainera Europatik. Bologna prozesuak unibertsitatearen pribatizazioari ateak zabaltzea eta Europan interes ekonomikoen araberako unibertsitate eredua homogeneizatzea du helburu. Hezkuntza eskubideak sistematikoki urratzera datorren prozesu hau inolako eztabaida eta parte hartzerik gabe ari zaigu inposatzen. UPV Bologna prozesuan buru-belarri sartu da. Inori galdetu gabe, agintariek estatuen eta kapitalaren interesen arabera diseinaturiko hezkuntza erreforma batean sartu gaituzte.\nGainera Perezek bere hitza irensten du. Kanpainan zegoela, UPVko II. Euskara Planaren egileari zuzenean galdetu zioten ea euskara plan berririk egingo ote zuen. Eta berak, ezetz! Hara ba, azkeneko hilabeteetan Euskararen III. Plan Gidaria aurkeztu dute. Tamalgarriena da Perezek berak badakiela horrekin ez dela ezer lortuko, aurreko planarekin sekulako borroken ostean, bere hitza eman baitzuen (lekukoak badira) benetan euskaldunduko zuen unibertsitate baten alde ekingo zuela. Gero II. Planak baino erronka gutxiago dituen plan berria aurkeztu du. Hori bai azal gogorra! Orain lau urteko plana bete ez, eta plan berriaren helburuak aurrekoaren azpitik.\nNafarroan egoera ez da hobea, noski! Hezkuntzan, orokorrean, inposizioak eguneroko `ogi' dira. Inposizio horiek izen eta abizenak dituzte Nafarroan ere: «British» ereduak, «Instituto Navarro del Vascuence», euskal irakaskuntzari trabak, UPNA, «Educación para la ciudadanía», curriculum dekretuak... Aspaldi hasi ziren Nafarroako agintariak hezkuntzako arlo ezberdinak haien interes politiko-ekonomikoetara egokitzen. UPNAn lepo berdinetik burua eta Bologna prozesua inorekin kontatu gabe egiten dabiltza. Ez diote ez jendarteari ez eta unibertsitate komunitateari galdetu zer egin nahi ote dugun unibertsitatearekin.\nOrain UPNAn errektoretza talde berria dago. Guk jada ez dugu ezer espero handi-mandiotaz. Euskaraz jardungo duen unibertsitate bat behar dugula esan genezake. Baina ez da beharra, eskubidea baizik. Ez dugu uste Lafuente errektoreak ezer egingo duenik, gehienez ere Burillok egin zuena: euskaltzaleei iruzurra sartzen saiatzea. Lafuenteren helburuak jakin ez arren, ziur gaude ez dituela UPNAko ikasle, irakasle eta langileen eskubideak babesteko inongo gogorik.\nArgi dugu hori guztia ikusita ez dela zilegi bakar batzuek unibertsitate komunitate osoari euren proiektua inposatzea. Ikasle- ena da hitza, irakasleena, langileena... Gurea da hitza; eta gurea izanik hartu egingo dugu. Hitza hartuko dugu zer-nolako unibertsitate eredua nahi eta behar dugun erabaki eta eraikitzeko.\nHitza aldarrikatuko dugu, bai, baina guk badugu geure iritzia. Inposizioen gainetik, Bolognako zein Frantzia edo Espainiako unibertsitate ereduen gainetik, Euskal Herriak herri gisa bizirauteko Hezkuntza Sistema Nazionalaren baitan barnebilduko den unibertsitate propio eta nazionala behar du, alegia Euskal Unibertsitatea. Goi mailako hezkuntza herriaren garapen kultural, ekonomiko eta sozialaren zerbitzura jarriko duen Euskal Unibertsitatea behar du Euskal Herriak.


Soldata diferentzia basatiak zineman: 'The Crown' telesailaren kasua — Gaztezulo\nSoldata diferentzia basatiak zineman: 'The Crown' telesailaren kasua\nSoldata diferentzia basatiak zineman: 'The Crown' telesailaren kasua Zinemaren munduan, gizonezko eta emakumezkoen artean existitzen den soldata diferentzia agerian geratu da beste behin; Azken adibidea? Claire Foy, 'The Crown' telesaileko erreginak, Matt Smith, bere fikziozko gizonezko ezkonlagunak baino gutxiago kobratu duela! https://www.gaztezulo.eus/albisteak/soldata-diferentzia-basatiak-zineman-the-crowntelesailaren-kasua https://www.gaztezulo.eus/albisteak/soldata-diferentzia-basatiak-zineman-the-crowntelesailaren-kasua/@@download/image/Claire-Foy-The-Crown.jpg\nZinemaren munduan, gizonezko eta emakumezkoen artean existitzen den soldata diferentzia agerian geratu da beste behin; Azken adibidea? Claire Foy, 'The Crown' telesaileko erreginak, Matt Smith, bere fikziozko gizonezko ezkonlagunak baino gutxiago kobratu duela!\nHollywood aldean, Harvey Weinstein eta beste hainbat gizonezkoren eskandalu erraldoien ostean, 2017a, emakumeen urtea dela esan liteke. Baina hauen aldarrikapen eta borrokari esker, zazpigarren artean aurrerapen apur bat egon dela dirudien arren, azken egunotan, antzinako beste gai batek lausotu du guztia: zinemaren munduan existitzen diren soldata desberdintasunak. Antzeko rol-ak gorpuzteagatik, emakumeek, gutxiago kobratzen jarraitzen dute. Azken adibidea? Claire Foy, The Crown telesaileko erreginak, Matt Smith, bere fikziozko gizonezko ezkonlagunak baino gutxiago kobratu duela!\nEta zein izan da ekoizleek eman duten argudioa? Matt Smith aktorearen cache-a, aurretik Doctor Who telesail ezaguneko protagonista izateagatik, altuagoa dela. Errodatu baino lehen banatu zituzten kontratuak, telesailak izan duen arrakastaren aurretik sinatu zirela diote eta Claire Foy istorioaren protagonista absolutua izateak, ez zuela garrantzia gehiegirik garai hartan.\nAzken adibide hau, zineman existitzen den zulo horren datuak azalarazteko ere balio izan du; 2017an, gehien kobratu zuen gizonezko aktoreak, Mark Whalberg-ek, 68 milioi dolar jaso zituen. Emakumezkoen artean aldiz, Emma Stone izan zen, 28 milioi kobratuz. Datu eskandalagarriak, kontuan izanik gainera, Emma Stone aktoreak azken urteetan lortu duen ospea eta garrantzia sekulakoa izan dela.\nThe Crown telesailaren denboraldi berrian, Olivia Colman eta Hugh Laurie aktoreek, Claire Foy eta Matt Smith ordezkatuko dituzte. (istorioak beste norabide bat hartuko duelako). Ekoizleek baieztatu dute, Colman-ek (emakumeak) ez duela Laurie-k baino gutxiago kobratuko. Ikusiko dugu zer gertatzen den.


Laguntza - Nabarmendu\nHasiera » Laguntzarako\nArtikuluen Zaintza Elektronikoa salgaiak lapurretatik babesten dituen sistema da. EAS sistema batek hiru osagai ditu:\n1) Etiketak eta etiketa gogorrak - sentsore elektronikoak, salgaiei pin edo kordoi bidez lotuak;\n2) Desaktibatzaileak eta bereizgailuak, saltokian erabiltzen direnak etiketak elektronikoki desaktibatzeko eta berrerabilgarriak diren etiketa gogorrak deskonektatzeko artikuluak erosi ahala;\n3) Irteeretan edo irteerako pasabideetan zaintza zona sortzen duten detektagailuak.\nEAS prozesua merkantziei etiketak edo etiketa gogorrak erantsiz hasten da. Elementu bat erosten denean, etiketa desaktibatu edo etiketa gogorra kentzen da. Hala ere, etiketa aktiboa edo etiketa gogorra duten salgaiak detektagailutik pasatzen badira, alarma batek jotzen du.\nEAS 800,000 sistema baino gehiago instalatzen dira mundu osoan, batez ere txikizkako merkatuan. Honek arropa, droga, beherapena, etxeko zentroak, hipermerkatuak, janaria, entretenimendua eta espezialitate dendak barne hartzen ditu.\n2. Nola funtzionatzen dute EAS sistemek?\nDiseinuaren arabera etiketak sortutako eta hartzaileak hautemandako asaldutako seinalea bereizgarria da eta litekeena da egoera naturalak sortzea. Etiketa funtsezko elementua da, alarmak faltsuak saihesteko seinale bakarra sortu behar baitu. Etiketa edo etiketa batek eragindako ingurune elektronikoan sortzen den asaldurak alarma egoera sortzen du, normalean norbait dendatik lapurretan lapurtzen ari dela edo babestutako elementua eremutik kentzen duela adierazten duena.\nTeknologiaren izaerak irteera / sarrera pasabidea zein zabal izan daitekeen agintzen du. Pasabide estu batetik merkatal denda zabalera arte estaltzen duten sistemak daude eskuragarri. Era berean, teknologia motak babesteko erraztasuna (seinalea blokeatzea edo desafinatzea), etiketaren ikusgarritasuna eta tamaina, alarma faltsuen tasa, detekzio-tasa (hautaketa-tasa) eta kostua eragiten ditu. EAS etiketa partikularrak eta ondorioz EAS teknologiak zehazten dute zein maiztasun-tarte erabiltzen den zaintza-eremua sortzeko. EAS sistemak maiztasun oso baxuetatik irrati maiztasunera bitartekoak dira. Era berean, maiztasun desberdin horiek funtsezko zeregina betetzen dute funtzionamenduan eragina duten ezaugarriak finkatzeko.\n3. Nola funtzionatzen du teknologia akustomagnetikoak?\nEAS sistema akustomagnetikoek transmisorea erabiltzen dute etiketa eta etiketak hautemateko zaintza gunea sortzeko. Igorleak 58 kHz-ko maiztasunarekin (milaka ziklo segundoko) irrati-maiztasuneko seinalea bidaltzen du, baina maiztasuna pultsuetan bidaltzen da. Igorpen seinaleak etiketa bat pizten du zaintza eremuan. Transmisio seinalearen pultsua amaitzen denean, etiketak erantzuten du, maiztasun seinale bakarra igortzen du diapasoia bezala.\nEtiketa-seinalea igorlearen seinalearen maiztasun berdinean dago. Igorlea pultsuen artean itzalita dagoen bitartean, hargailu batek antzematen du etiketa-seinalea. Mikroordenagailu batek hartzaileak hautemandako etiketa seinalea maiztasun egokian dagoela ziurtatzen du, igorlearekin sinkronizatutako denboran, maila egokian eta errepikapen tasa egokian gertatzen dela ziurtatzeko. Irizpideak betetzen badira, alarma gertatzen da.\n4. Nola funtzionatzen du teknologia elektromagnetikoak?\nEAS sistema elektromagnetikoak maiztasun baxuko eremu elektromagnetikoa sortzen du (70 Hz eta 1 kHz arteko oinarrizko maiztasunak normalean erabiltzen dira) irteera edo checkout korridore bateko bi idulki artean. Eremua etengabe aldatzen da indar eta polaritatez, positiboa denetik negatibora eta berriro positibora ziklo bat errepikatuz. Ziklo erdi bakoitzarekin, idulkien arteko eremu magnetikoaren polaritatea aldatzen da.\nIgorleak sortutako eremu magnetiko aldakorrari erantzuteko, etiketa materialaren eremu magnetikoaren domeinua bapatean "aldatzen da", eremuaren indarra puntu jakin baten aurretik aldatzen baita, positiboa edo negatiboa izan, transmisio zikloaren erdia bakoitzean. Etiketako materialaren egoera magnetikoaren aldaketa bortitz honek oinarrizko maiztasuneko harmonikoetan (multiploetan) aberatsa den momentuko seinalea sortzen du. Seinalea elektronikoki prozesatzeko teknikak erabiliz, sistemak identifikatzen du harmonikoak maiztasun eta maila egokietan daudela, eta une egokian gertatzen direla igorlearen seinalearen aldean. Irizpideak betetzen badira alarma bat gertatzen da.\n5. Nola funtzionatzen du Swept-RF?\nEASen beste teknologia batzuek bezala, swept-rf-k transmisore bat erabiltzen du etiketak eta etiketak hautemateko zaintza gunea sortzeko. Igorleak 7.4 eta 8.8 MHz artean (milioika ziklo segundoko) aldatzen duen seinalea bidaltzen du, horregatik deitzen zaio miaketa; maiztasun sorta bat baino gehiago miatzen du.\nIgorlearen seinaleak swept-rf etiketa edo etiketa dinamizatzen du, hau da, kondentsadorea eta induktorea edo bobina dituen zirkuitu batek osatzen dute, biek energia elektrikoa gordetzen dutelarik. Begizta batean elkarrekin konektatzean, osagaiek energia aurrera eta atzera pasa edo "oihartzuna" izan dezakete. Zirkuituak oihartzun duen maiztasuna bobina eta kondentsadorearen biltegiratze ahalmenarekin bat etorriz kontrolatzen da. Etiketak hargailu batek antzematen duen seinalea igorriz erantzuten du. Etiketa txikiko seinaleaz gain, hargailuak igorle seinale askoz handiagoari ere erantzuten dio. Bi seinale horien eta etiketa seinalearen beste propietateen arteko fase desberdintasuna detektatuz, hartzaileak etiketa baten presentzia aitortzen du eta alarma sortzen du.\nInformazio gehiago eta bestelako galderak lortzeko, jar zaitez gure teknikarekin harremanetan.\nTeknika Saila: + 86-21-52360266 Ext: 8020\nArduraduna: Johnson Gao


Zer nolako ezkontza erlijiosoak inskriba daitezke Erregistro Zibilean? - Justizia Administrazioa Euskadin\nHemen zaude: Zerbitzuak eta izapideak > Ohiko galderak\nZer nolako ezkontza erlijiosoak inskriba daitezke Erregistro Zibilean?\nOndore zibiletarako, Espainian errotuta dauden eta Erakunde Erlijiosoen Erregistroan inskribatuta dauden elizek, konfesioek, erlijio-elkarteek edo hauen federazioek egindako ezkontzak iskriba daitezke Erregistro Zibilean.\nEzkontza erlijiosoak Erregistro Zibilean erregistratzeari buruzko Agindua, apirilaren 19koa, indarrean sartzean, “Jesucristo de los Santos de los Últimos Dias” Eliza (2003), Jehova Testiguen Eliza (2006), Espainiako Budisten Federazioko Elkarteak (2007) eta Eliza Ortodoxoa (2010) Espainian errotuta daudela adierazi da.\nEra berean, Estatuak Espainiako Erlijio-erakunde Ebanjelikoen Federazioarekin, Espainiako Komunitate Juduen Federazioarekin eta Espainiako Komunitate Islamiarren Federazioarekin Lankidetza-hitzarmenak ditu.\nEzkontza erlijiosoaren inskripzioari buruzko informazioa.\nLotura duten galderak\nBeste edozein joan daiteke gure izenean Erregistro Zibilera gure eliza-ezkontza inskribatzera?\nEzkontza-espedientea irekitzeko, aurrez hitzordua eskatu behar dut Erregistro Zibilean?\nEzkontza-espedientea edozein Erregistro Zibiletan has nezake?


Etxerako banaketa zerbitzua indartuko du Udal Liburutegiak - Azpeitia - uztarria.eus\nEtxerako banaketa zerbitzua indartuko du Udal Liburutegiak\nAnartz Izagirre 2021-01-26 12:00\nOtsailaren 8ra arte itxita egongo da liburutegia, baina herritarrek liburuak eta bestelako produktuak eskatzeko aukera izango dute 943-15 71 95 telefonora deituta edo 688 81 55 06 telefonora WhatsApp mezu bat bidalita.\nAzpeitiak 100.000 biztanleko mila positiboren muga gainditu du asteburuan, eta hori dela eta, neurriak zorroztu ditu udalak. Udal Liburutegia itxita egongo da otsailaren 8a bitartean, eta egoera ikusita etxerako mailegu zerbitzua indartuko dute. Liburuak nahiz bestelako produktuak eskatu nahi dituenak 943-15 71 95 telefonora deitu dezake (astelehenetik ostiralera 09:00etatik 14:00etara) edo 688 81 55 06 telefonora WhatsApp mezu bat bidali (astelehenetik ostiralera 09:00etatik 14:00etara eta 16:00etatik 20:00etara, eta, larunbatetan, 09:00etatik 13:00etara).\nLiburutegi Sareko Katalogoan kontsulta daitezke liburuak, diskoak zein filma, eta honako lotura honetan irakur daiteke nola funtzionatzen duen katalogo horrek. Eskaerak jaso ostean abisatuko dute Udal Liburutegiko langileek noiz egingo den banaketa, eta erabili ostean maileguak liburutegi aurreko buzoian utzi ahal izango dituzte erabiltzaileek.\nBestalde, eLiburutegia eta eFilm atari digitaletan ere badago liburuak zein filmak eskuratzeko aukera.


Mercadonaren 6.25 Estrategiaren urteurrena - Mercadona\nHasiera Zaindu dezagun Planeta Gure Ekintzak\nPlastiko gutxiago erabiltzeko Mercadonaren 6.25 Estrategiak, urtebete\n2021ko urriaren 08a\n6.25 Estrategiaren bidez, eta 140 milioi euroko inbertsioa eginda, enpresak 2025erako lortu nahi du bere ontzietan % 25 plastiko gutxiago erabiltzea, ontzi denak birziklagarriak izatea eta plastikozko hondakin guztiak kudeatzea.\nAzken urtean, konpainiak planaren lehenengo bi helburuak bete ditu, eta, urtebete baino gutxiagoan, bere saltoki guztiak 6.25 Denda bihurtu ditu, 30 milioi euroko inbertsioa eginda.\nKateak martxan du bere 6.25 Estrategia, plastiko gutxiago erabiltzeko eta hondakinak kudeatzeko helburuarekin. Urtebete baino gutxiagoan, 6.25 Denda eredura aldatu ditu bere saltoki guztiak.\nMercadonak, “Planeta zaintzen jarraitzeari Bai” esateko konpromisoari jarraikiz, ontzi komertzialak berrerabiltzeko eta birziklatzeko lehendik zituen sistemak indartzeaz gain, plastikoa murrizteko eta hondakinak egoki kudeatzeko 6.25 Estrategia jarri zuen martxan duela bi urte.\nEstrategian, sei ekintza zehazten dira 2025ean helburu hirukoitz hau lortzeko: ontzietako plastikoa % 25 murriztea, plastikozko ontzi guztiak birziklagarriak izatea eta hondakin plastiko guztia birziklatzea.\nHorretarako, konpainiak erabilera bakarreko plastikozko poltsak desagerrarazi ditu atal guztietatik, eta, haien ordez, poltsa konpostagarriak erabiltzen ditu orain (hala, 3.200 tona plastiko gutxiago gastatzen du urtean). Era berean, behin erabilita botatzeko plastikozko gaiak desagerrarazi ditu, eta sukalde-tresna jasangarriagoak erabiltzen ditu, ingurumena gehiago errespetatzen duten materialez eginak (hala, 3.000 tona plastiko gutxiago gastatzen ditu urtean). Datozen urteetan, konpainiak ontzi birziklagarriak erabiliko ditu, eta marka propioko ontzietako plastikoa murrizten jarraituko du hornitzaileen lankidetzarekin. Gainera, "Nagusi"ari (bezeroa) birziklatzeari buruzko informazioa eskainiko dio, bai dendan bai etxeetan hondakinak bereiztea bultzatzeko eta errazteko.\nOntzietan plastiko gutxiago erabiltzeko, enpresak zenbait estrategia ditu, hala nola baliorik eransten ez duen plastikoa erabili ordez beste material batzuk erabiltzea (elikagaien kalitateari eta segurtasunari eragiten ez badio horrek), hondakinak murriztea eta berrerabiltzea eta plastikoaren osagaietan material birziklatua erabiltzea, material birjina gutxiago erabiltzeko eta ekonomia zirkularra sustatzeko.\nMercadonak zenbait aldaketa egin ditu dagoeneko, hala nola plastikozko poltsen ordez kartoizko kaxak erabiltzen ditu orain Hacendado kafe-kapsulen kategoria guztietan. Kapsulek berek ere plastiko gutxiago dute orain. Guztira, urtean 783 tona plastiko gutxiago erabiltzea dakar horrek. Hacendadoren Classic txokolate-tableten ontzia ere paperezkoa da orain, plastikozkoa izan ordez, eta horrekin 35 tona plastiko gutxiago gastatzen dira urtean. Gaiarekin jarraituz, ogitartekoen poltsak plastikozkoak izatetik paperezkoak izatera pasatu dira; 186 t/urte gutxiago da hori. Makilatxodun aire-gozagarrien kategoria ere erabat aldatu da, eta ontziak beirazkoak dria orain. 160 t/urte-ko murrizketa lortu da horrela. Ezin konta ahala murrizketa bultzatzen ari da konpainia aukera jasangarriagoak bilatu nahian, ekonomia zirkularra sustatzearen aldeko eta materialak eta baliabideak berrerabiltzearen aldeko apustua egin baitu.\nBere ontzien plastikoak murrizteko Mercadona egiten ari den ekintzen adibideak.\nKonpainiak 140 milioi euro baino gehiago inbertituko ditu 6.25 Estrategian, Planeta Zaintzen Jarraitzeko konpromisoan beste urrats bat eginez\nAzken urtean, konpainiak planaren lehenengo bi helburuak bete ditu: urtebete baino gutxiagoan, bere saltoki guztiak 6.25 Denda bihurtu ditu, 30 milioi euroko inbertsioa eginda.\n6.25 Estrategia garatzean, zenbait aldaketa egin behar izan ditu konpainiak bere prozesuetan; etorkizuneko ontziak birdiseinatu ditu hornitzaileekin koordinatuta, dendak eta logistika egokitu ditu, hondakinak kudeatu ditu, etab. Mercadonak aurreikusi du datozen lau urteetan 140 milioi euro baino gehiago inbertitzea estrategia hori osatzen duten ekintza guztiak gauzatzeko.\nZazpi hilabetean, eta osasun-krisiak eragindako egoera gorabehera, enpresak 6.25 Denda eredu berrira aldatu ditu bere saltoki guztiak. Eredu berri horretan, birziklatzeari buruzko informazioa ematen zaie Nagusiei, poltsa berriak jarri dira atal guztietan, hondakinak ondo bereizteko piktograma adierazgarriak ipini dira ontzietan, eta birziklatzeko paperontzi berriak ezarri dira atal guztietan, sarreretan eta Jateko Prest atalean. Gainera, eredu berrian, hondakinak kudeatzeko sistema hobetu da, eta, orain, kafe-kapsulak ere biltzen dira.\nNabarmentzekoa da dendetan sortzen diren hondakinak ondo kudeatzeko konpainiak egin duen ahalegina. Alderantzizko logistikari eta ontzi komertzialak kudeatzeko ereduari esker, Mercadonak 12.000 tona film plastiko birziklatu ahal izan ditu 2020an bakarrik; kopuru horretatik, 3.000 tona berrerabili dira erosketa-poltsa berrerabilgarriak egiteko eta, hala, erabilera bakarreko materialen 180.000 t gutxiago erabili da urtebetean.\nEnpresan dagoeneko finkatuta dauden berrerabiltze- eta birziklatze-sistemei esker, elikagaiak alferrik ez galtzeko eta soberakinak birbanatzeko estrategiei esker eta 6.25 Estrategiari esker, Mercadonak 250.000 tona material birziklagarri baino gehiago berreskuratzen ditu urtean, zeinak beste ekoizpen-ziklo batzuetako lehengai izatera pasatzen baitira berriro. Hala, efizientzia irabazten du, eta, Nagusien lankidetzarekin, Ekonomia Zirkularra lortzeko bidean jartzen da.\nMercadonaren hondakin-kudeaketaren gastuak 2020an.\nSupermerkatu-katea 2019an hasi zen 6.25 Estrategian lanean. Horretarako, enpresaren langile guztiak inplikatu zituen Planeta Zaintzen Jarraitzeko erronkan, eta jasangarriago bihurtu zituen muntaketa-kateko zenbait prozesu. Horretarako, enpresaren lantalde batek koordinatzen ditu estrategiaren jarduera-eremu guztiak. Lantalde horrek konpainiaren prozesu askotako langileak biltzen ditu; adibidez, Dendetako langileak, Preskripziokoak, Informatikakoak, Erosketakoak, Logistikakoak, Juridikokoak, Finantzetakoak, Kanpo Harremanetakoak eta Obretakoak.\nMercadonak bere webgune korporatiboko ‘Zaindu dezagun planeta’ atalean emango du 6.25 Estrategiari buruzko informazioa, eta "Nagusi"ak han aurkituko du birziklatzeari, jasangarritasunari eta Mercadonaren ingurumen-konpromisoari buruzko informazioa. Konpainiaren Ingurumen Memorian ere ikus daiteke.\nJateko Prest ataleko mahai- eta aulki-eremuko birziklapen-ontzi berrien xehetasuna.\nAECOC elkarteak antolatutako Elikagaiak Alferrik Galtzearen aurkako 4. astearekin bat egin du Mercadonak\nMercadonak kafe-kapsulen kalitatea hobetu du, eta plastikoa desagerrarazi du ontzitik


Mercedes Vitoriak ekoizpena motelduko du neurri zorrotzak saihesteko 2021ean\nZuzendaritzak eta enpresa batzordeak bilera egingo dute datorren ostiralean. Argazkia: EFE.\nMercedes-Benz Vitoriak ekoizpen-erritmoa murriztuko du urtarriletik aurrera, "ahal den neurrian enplegurako neurri zorrotzagoak saihesteko", hala nola hiru lan-txandatik bi lan-txandara igarotzea, horrek enplegu-erregulazioko espedienteak bideratu behar izatea eragingo bailuke.\n5.000 langile inguru dituen lantegiko zuzendaritzak ohar baten bidez azaldu duenez, "ekoizpen-ahalmenaren eta merkatuaren eskariaren arteko desfaseak ezinezko egiten du ekoizpen-erritmoari egungo hiru txandetan eustea" enplegu-erregulazioko espedienterik aplikatu gabe.\nHorrenbestez, "ahal den neurrian, enplegurako neurri zorrotzagoak saihesteko, bi ekoizpen-txandatara zuzenean pasatzea, esaterako", 2021eko lehen hiruhilekoan hiru txanda mantentzea erabaki dute, horietako baten lan-erritmoa murriztuz, lantegiaren "ekoizpen-ahalmena doitzeko", 2021ean 131.500 furgoneta egiteko helburuarekin.\nProdukzio txikieneko txandako langileek gaur egungo ordutegi bera izango dute, eta haien soldata ez da murriztuko.\n"Merkatuetan dagoen ziurgabetasuna eta ezegonkortasuna kontuan hartuta, ezinezkoa da epe luzerako ikuspegia izatea, 2021ean zehar ekoizpen-bolumenak ziurtatu ahal izateko. Hori dela eta, salmenten bilakaeraren arabera, ekoizpena berriro doitzeko erabaki egokiak hartuko dira", gaineratu du zuzendaritzak.\nEkoizpen-ahalmena fabrikazio-helburura egokitzeko neurri horiek aldi baterako langileei eragingo diete, baina oraindik ez dago argi zer proportziotan; izan ere, azken egunotan kontratuak berritu dituzte 2021eko martxora arte, sindikatuetako iturriek azaldu dutenez.\nGai horiek guztiak aztertzeko, lantegiko zuzendaritzak eta enpresa batzordeak bilera egingo dute datorren ostiralean.\nPandemiak bete-betean eragin dio Mercedes-Benz Vitoriari; izan ere, hura hasi baino egun batzuk lehenago, martxoaren hasieran, urteko ekoizpena 152.200 furgonetatik 159.000ra handitzea ere planteatu zuten. Hala ere, COVID-19aren ondorioz martxoaren 16an itxi zuten fabrika, eta apirilaren 27ra arte iraun zuen itxita; ondoren, lanean hasi ziren pixkanaka, aldi baterako enplegu-erregulazioko txostena aplikatu ondoren.\nHilabete hauetan merkatua ez da errekuperatu eta "ezegonkortasuna eta ziurgabetasuna" handiak dira oraindik. Hori dela eta, duela bi aste Mercedesek ekoizpen-aurreikuspena berrikusi zuen eta 125.000 unitatetan utzi zuen; hau da, aurreko kalkuluan baino 1.400 gutxiago.


Bizkargi musika eta dantza eskolako Laura Bastida eta Ekain Uzkudun dantzariek bigarren egin dute Euskal Herriko 44. Dantza Txapelketan - Azkoitia - Maxixatzen.eus\nBizkargi musika eta dantza eskolako Laura Bastida eta Ekain Uzkudun dantzariek bigarren egin dute Euskal Herriko 44. Dantza Txapelketan\nNerea Uranga 2020-10-18 10:25\nEkain Uzkudun eta Laura Bastida dantzariak, atzo, Seguran. (Argazkia: Aitor Sorazuk utzitakoa)\nEuskal Herriko 44. Dantza Txapelketa jokatu zen atzo, larunbata, Segurako Baratze pilotalekuan. Bizkargi dantza eta musika eskolan Aitor Sorazu irakasle duten bi bikotek parte hartu zuten, eta Laura Bastida eta Ekain Uzkudun bigarren gelditu ziren. Eneko Sarasua eta Iker Sarasua dantzari azkoitiarrek ere parte hartu zuten atzoko txapelketan.\nHamahiru bikotek parte hartu zuten atzo, larunbata, Euskal Herriko 44. Dantza Txapelketan. Segurako (Gipuzkoa), Baratze pilotalekuan jokatu zen, 18:00etan hasita. Azkoitiko Bizkargi musika eta dantza eskolan, Aitor Sorazu irakasle dutela dantzan aritzen diren Laura Bastida eta Ekain Uzkudun dantzari azpeitiarrek bigarren postua lortu zuten.Txapelketaren irabazleak Oiartzualdeko Katerin Artola eta Iker Belintxon izan ziren, 75 puntu lortuta. Haien atzetik egin zuten Laura Bastidak eta Ekain Uzkudunek, 70, 50 puntu eskuratuta. Sorazurekin aritzen den Itziar Bastida eta Anaitz Lizartza bikoteak, berriz, hamabigarren egin zuten.\nHoriez gainera, bi dantzari azkoitiarrek ere parte hartu zuten atzo Seguran: Eneko Sarasuak eta Iker Sarasuak. Aurrenak, June Elortzarekin bikotea osatuta, seigarren postua lortu zuen eta bigarrenak, Enara Arrizabalaga bikotekide zuela, bederatzigarren postua.


Errepideko bihurgune batean ateratzen da, baina aurrean dagoen bide batetik jarraitzen du, eskuinaldera doan errepidera atera arte. 100 metro geroago eskuineko bidexka hartzen du. Bizkarreta-Gerendiainera doa hori.\n300 metroz jarraitzen du eta ezkerreko bidea hartzen du gero. Aurrerago soilgune txiki batera ateratzen da eta aurrera jarraitzen du, "Errolanen urratsak" izeneko harrietara iritsi arte. Berriz ere bideak aurrera jarraitzen du aldapan gora eta behera, eta errepidea zeharkatzen du. Jaitsieraren azken zatian bidexkak ugari dira, baina jarraitu beharreko bidean ez dago galtzerik. Azkenean, Errabiaren Zubira iritsita, Zubiri herrian gara.\n- Arrautza ustel usaineko ura isurtzen duen iturria dago han. Sendagarria da Zubiriko herri tradizioaren arabera.\n- Kiroldegia-igerilekua: urte osoan irekita. Prezio berezia erromesendako. Udan, giharrak luzatzeko saioetara joaten ahal dira erromesak.\n- Informazioa lortzeko: Zubiriko kontzejuan (kiroldegiaren ondoan) 948304797, e-mail: turismo@esteribar.org\n- Kredentzialean zigilua jartzeko: Zaldiko aterpean/ Kontzejuaren aterpean eta hoteletan\nDesnibela 412 m


Nola Hasi behar dut, Ezagutu Neska Familia eta Harremanak\nBatzuetan hori gertatzen da zentzuduna ikusi neska gustuko zuen. Joan nahi nuke, ezagutu ahal izateko, baina balitz bezala eusten zerbait. Eta hemen nahi egonezina (batez ere zuen, bada, lotsatia da, reticent izaeraren arabera), eta beldurra badirudi egokitzat, intrusiboak. Eta beldurra, gaitzespena, batez ere, bat mocking tonua, echidnas, baita ere gelditzen. Nork nahi baduzu, bat egin iseka. Baina gogoratu: ezer ez da ausartu, ez da ezer irabazi. Bada, bilera ospatu festa bat lagun edo ezagunen, zein dira normalean, free, giro lasaia, hau da, errazena kasuan.\nModurik onena maitasuna, besterik gabe, ez da existitzen. Eta catty gaitzespena duzu zehazki, seguru. Edo kalkulatzeko, edozein zure lagunak ezagutzen da, eta galdetu aurkeztu behar duzu, behar beste bakoitzean. Edo entzun zer zuen dio beste, saiatu imajinatu zirkulua, bere interesak, eta diapositiba eztabaida antzeko gai bat.\nNoiz bilera ospatu zen taberna edo kafetegi — posible da, beraz, egin behar da, Amerikarrek.\nEtorri bere, eta esan: ‘Hi\nNire izena da Vasa’. Ziur irribarre adeitsuki eta unobtrusively. Kasu gehienetan, neska, gutxienez, arauak betetzen kortesiazko erantzun agurra. Eta esan nahi du — kontaktu ospatu zen. Ondoren, duzun guztia araberakoa da. Ezagutzeko kalean hainbat arrazoi gehiago zaila da. Baina, gainera, nahiko erreala da. Gauza nagusia — ulertzen saiatu zer nolako aldarte, neska. Da, bada, argi eta garbi zerbait haserre edo kezkatuta, hobe da ez da arriskua. Modu berean — hurries zuen bezala. Bestela, dezakezu adeitsuki eskatu zion, non hurbilen. Aukera masa: liburutegi bat, kontseilu, hortz klinika, farmazia, albaitaritza-klinika, etab. Are gehiago, arabera erantzun, legeak hala badagokio. Bada ageri da, jakina, heavy poltsa, eskaini ahal izango duzu bere laguntzeko — hurbilen metroa edo autobusa gelditu, adibidez. Gauza nagusia — ez saiatu hau atsegin izan denean, pertsonaia Arcady Raisin, nor da: ‘Beno, utzi me hemen. Laguntzen dut, eta, ondoren, bene-benetan harritu: transmititzea zerbait informatuta, eta non zuen emakume joan. Azkenik, mesedez, izan ausardia (edo harrokeria, hobeto ezagutzen duzu), eta, blurted out: ‘Neska. Hain ederra zara, beraz, xarmangarri. Dut benetan bete nahi duzun. ‘Ez da posible egingo duten lan


Audientzia arrakasta handiko astean, Xabier Aburruzaga gonbidatua izango dute "Biba Zuek!"en urtarrilak 14\nAudientzia arrakasta handiko astearekin amaitzeko, Xabier Aburruzaga gonbidatua izango dute "Biba Zuek!"en\n"Biba Zuek!" euskal ikus-entzuleen harrera bikaina izaten ari da eta urtea hasi zenetik datu historikoak lortu ditu.\nMaddalen Arzallus eta Xabier Sukia "Biba Zuek!"en.\n"Biba Zuek!" ETB1eko arratsaldeetako saioak Xabier Aburruzaga trikitilaria izango du gonbidatu gaur, audientzia datu bikainak bildu dituen astearekin amaitzeko. Maddalen Arzallusek eta Xabier Sukiak bere azken lanari buruz galdetuko diote, Aurrez aurre, trikitilari bizkaitarraren 20 urteko ibilbidea borobiltzen duen proeiktua. Gainera, zuzeneko musika emanaldia eskainiko du platoan.\nHorrez gain, saioaren lehen orduan, garai bateko ofizioei buruz hitz egingo dute, eta gainera, Mikel Elizegi, Jon Garate, Aritz Ganboa eta Albina Stardust kolaboratzaileak izango dituzte platoan.\n"Biba Zuek" saioa audientzia bikaina izaten ari da eta urtea hasi zenetik datu historikoak lortu ditu. Astelehen honetan, inoizko daturik onena lortu zuen saioak: % 7,5eko audientzia-zatia eta euskaldunen arteko % 16,3ko kuota. Atzoko saioak, berriz ere, datu oso onak eskuratu zituen, % 7,1eko audientzia-zatia eta euskaldunen arteko % 19,0ko kuota. Hartara, urtea gogotsu hasi dute eta 2022 hasi zenetik % 5,2ko audientzia-zatia eta euskaldunen arteko % 13,5eko kuota eskuratu dute, bataz beste.\nMaddalen Arzallusek eta Xabier Sukiak gidatutako saioak bi denboraldi daramatza Euskal Telebistan eta arratsaldero, gonbidatu ezberdin bat izaten dute platoan. Gainera, errealitate ezberdinak platora ekartzen dituzten kolaboratzaile talde zabala dute eta kultura, kirola eta gizarte gaiak lantzen dituzte sakonean. Euskal ikus-entzuleen eguneroko telebista ohituretan bere tokia lortu dute.\n"Biba Zuek!" astelehenetik ostiralera dago ikusgai, 18:00etan, ETB1en eta eitb.eus-en.


Irekia Eusko Jaurlaritza - Gobierno Vasco :: Ohiko osoko bilkura (2016/02/18)\n\nOhiko osoko bilkura (2016/02/18) Iturria: Irekia\n\n\n\n- 1 . Mozioa, Blanca Roncal Azanza Euskal Sozialistak taldeko legebiltzarkideak aurkeztua, C hepatitisaren aurka 2015ean eman diren tratamenduei buruz. Eztabaida eta behin betiko ebazpena. (10\_11\_03\_00\_0175)\n- 2. Mozioa, Nerea Llanos Gómez Euskal Talde Popularreko legebiltzarkideak aurkeztua, estatus politiko berri bat lortzeari buruz. Eztabaida eta behin betiko ebazpena. (10\_11\_03\_00\_0176)\n- 3. Mozioa, Daniel Maeztu Perez EH Bildu taldeko legebiltzarkideak aurkeztua, Euskadiko Energia Estrategiaren inguruan. Eztabaida eta behin betiko ebazpena. (10\_11\_03\_00\_0177)\n- 4. Mozioa, Laura Garrido Knörr Euskal Talde Popularreko legebiltzarkideak aurkeztua, Jaurlaritzaren jarduerari buruz. Eztabaida eta behin betiko ebazpena. (10\_11\_03\_00\_0179)\n- 5. Mozioa, Xabier Isasi Balanzategi EH Bildu taldeko legebiltzarkideak aurkeztua, Arabako, Bizkaiko eta Gipuzkoako toki-erakundeetan euskaraz normaltasunez jardun ahal izateko segurtasun juridikoari buruz. Eztabaida eta behin betiko ebazpena. (10\_11\_03\_00\_0169)\n- 6. Euskal Sozialistak legebiltzar-taldeak egindako legez besteko proposamena, Serantesko tunela "luzamendu handirik gabe" irekitzeko iragarpenari eta hegoaldeko tren-saihesbidearen proiektuari buruz. Eztabaida eta behin betiko ebazpena. (10\_11\_02\_01\_0873)


Euskara Batuaren mende erdia ospatzeko suziriak • ZUZEU\n18 pentsamendu “Euskara Batuaren mende erdia ospatzeko suziriak”-ri buruz\nlorea 2014-12-17 23:46\n2. Amorrua eta garraztasuna kentzeko terapian sartu\n3. Errespetoa euskeraren alde ibilbide luze, oparo eta etengabea izan duenari.\n4. Badakizu zer den zorri hil piztua?\nGeorge 2014-12-18 01:17\nEsaldi honekin erabat ados. Joan gure hirietako edozein institutotara.\nEneko 2014-12-18 09:42\nBetiko kaka zaharra George. Gure herrietako insittutuetan euskara ez hitz egitearen errua euskara batuarena da, eta hori, eta horrela, eta blablabla.\nNire herrian euskara gutxien hitz egiten dutenak etxean euskalki “jator-jatorra” jaso dutenak dira.\nEztabaida antzu eta txaxtu hauek kaka nahasteko baino ez dute balio eta, bide batez, beti erdara ahoan duten “euskalkidun”-entzako aitzakia paregabea beren hizkuntza hautua zuritzeko.\nJendeak euskara ez hitz egitearen errua ez da euskara batuan bilatu behar, erdaren boterean eta diglosi egoeran baizik.\nPeru Dulantz 2014-12-18 12:13\nNik ere hala ikusten dut. Betiko aitzakiak azkenean euskaraz ez hitz egiteko, ez irakurtzeko euskarazko hedabideak ez entzun/ikusteko… Norberaren ezintasuna, axolagabekeria eta zabarkeria ederki mozorrotuta.\nHirurogeiko hamarkadan jaiotakook gogoan ditugu TVEn ematen zizkiguten zenbait marrazki bizidun eta telesailetan erabiltzen zen espainera portorrikeño xelebrea. Hura ez zen inola ere arazo Flipper izurdearen eta Porky txerriaren abenturak erne-erne jarraitzeko.. Xelebreak ziren, bai, han erabiltzen ziren hamaika hitz eta esapide, baina ez dut uste arrakasta handiagoa izango zutenik gure erdara are xelebreagoan egon balira, edo telediarioetan erabiltzen zuten castellano standar hanpatuan.\nHiltzenHil 2014-12-18 12:56\nJoño ni baino 30 urte gehiago badituzu gutxienez! Hemendik aurrera kontuan izango dut berorika erabiltzeko zuri zuzentzen natzaizun bakoitzean.\nBromak alde batera, euskara batua eta euskalkiak baliokideak direla pentsatzen dut, bakoitzak bere esparrua duela eta biak direla erabakigarri gure hizkuntzaren osasunerako.\nLehenengoa administraziorako, hizkuntzaren erabilpen teknikorako edo arlo akademikorako balio duen bitartean, bigarrena eguneroko bizitzarako eta giza harremanetarako, hau da, kalerako balio du.\nHedabideek eta hezkuntzak eguneroko-bizitza horretan duten eragin handia kontuan hartuta, beharrezkoa da hauek hibrido izaera edukitzea. Beste hitz batzuetan, euskera batua eta euskalkiak tartekatzea, eta biei garrantzi beretsua ematea. Eskola eta komunikabideak gizartearen hezikearako tresnak direlarik, euskalkiak baztertuak badira, gizartea horiek ahaztera bideratu daiteke.\nEuskalkiak dira kaleko euskararen osasunaren ispilu, eta, horiek gabe, euskara kaletik ezabatua izatetik gero eta hurbilago egongo da.\nPeru Dulantz 2014-12-18 16:38\n20 urte baino gutxiagoko umetxoa haiz? Berorika, bai, mesedez.\nhiztegia 2014-12-18 09:45\nEuskal Herri osoan euskara bakar eta batua hitz egitea ezinezkoa da. Euskal Herrian euskara batu bat izatea guztiz beharrezkoa da. Nolabait ere denok elkarlotuko gaituen sare moduko bat, baina zulo handikoa, tokian tokiko euskalkiei leku egingo diena. Kontua beraz bakoitzaren funtzio komunikatiboak ongi bereizita izatea da. Eta hori, hein handi batean, hiztunok modu naturalean egiten dugun zerbait denez, funtzio komunikatiboen bereizketa hori desberdina izango da kasik pertsona bakoitzeko. Euskaltzaindiari iruditzen bazaio funtzio komunikatibo bat euskara batuan garatzea komenigarria dela, pertsuaditu beharko du bestelako iritzia duen norbanakoa.\nBide horretatik, funtzio komunikatibo batzuk batuan burutu beharraz adostasun kolektibo bat ere lortua da orain arte eginiko bidearen ondorioz: batez ere, Txepetxek bereizten zituen Nazioartekoa, Kultur hizkuntza, eta Nazioa funtzioetan.\nNiri gaur egun dugun oreka egokia iruditzen zait. Errore estrategikoa irudituko litzaidake “etxea” edo “pertsona” mailako funtzioetan batuaren edo euskalkiaren orokortze baten alde egitea. Hautu pertsonala dela deritzot, askatasunean oinarritu beharrekoa.\nKligeroa, hemen zuk aipatu dituzun askorekin ados nago, hala nola “extremoen” inguruan egiten duzun hausnarketarekin. Eta batez ere, batua eta hiztun pasiboaren arteko lotura hori irudikatu nahi izanari egiten diozun kritikarekin. Ordea, uste dut arrazoia duela dionean batua ikasi izan ez duten euskaldun askok, beraien euskalkiarekin erlazionatzeko arazoak dituztela, eta aspektu hori lantzen jarraitu beharko genukeela.\nBestela 2014-12-18 11:10\nZer zala uste zendun, enamoratzea ….? Zer da gaur egun Euskaltzaindia? Zer lan mota egiten du euskararen batasunaren alde? Datu bat baino ez dut emango: Euskaltzaindiaren arabera, Irigoien idatzi behar duzu izena Iruñean jaio bazara, eta Hirigoien Baionan jaio bazara. Tori batasuna eta atera kontuak!\nEuskara batuak aditza eta deklinabidea batu ditu batik bat. Gainerakoan ez du ia ezer kanpoan edo bazterrean utzi. Orotariko hiztegian datorren guztia euskara batua da. Kontua ez da euskara batua ala euskalkia. Kontua da euskara bizia ala euskara motela, euskara joria ala euskara urria, euskara nabarra ala euskara arrea. Utikan matrakak!\nAndoni 2014-12-18 13:56\nHitzak ez dira kontextutik atera behar. Euskaltzainak modu positibo eta eraikitzailean hitzegin du,bata ez bestea gaitzestu gabe, bata bestearen azpian jarri gabe. Oso ongi aritu da, modu baikorrean hain zuzen ere.\nGeroago agertu diren, mota hortako iritziak, norbere azpian dagoen konplexua edo ezin egona, psikeko amorrua edo agian beste sentimendu ezezkorra ala gaizkiagoren baten erakusgarri dira.\nKontu handia hartu behar zaio psikologiari; gaizki ari dena konpondu norbere aldetik eta ez inori leporatu norbere mamuak.\nAholku on bat da.\nHego 2014-12-18 13:58\nEuskalkiak euskañolaren bidea hartu dute, ea batuara hurbiltzen diren.\nBestela 2014-12-18 14:46\nHori da arrazoia. “Euskalki” dioten hori benetan euskalki jatorrak balira beti gaitzerdi.\nFEtx 2014-12-18 15:57\nBaina española kopuru bat ere, beharrezkoa zaie euskal hiztun askori, haien euskarazko jarioari eutsiko badiote… horregatik gaude konpontzen zaila den arazo baten aurrean, hemen iritzia emaniko guztiek badutelako arrazoi puska bat, edo arrazoia besterik gabe, eurenean eusteko.\nEuskalki españolduak -eta baita batua españoldua ere- halako errealitate lohitu bat dira, baina errealitate. Euskaltzaindiaren batua ez-españoldua, ordea, hain da aratza, non eta aldare batzuetan gelditzeko arriskuan baitago. Orduan? Hiztun españolduak -dela euskalkietan dela batuan- bereganatzeko, akademiak laxatu behar du araudia, baina zertan? Hain zuzen ere -eta badakit hau eskandaluzkoa zaizuela askori- euskararen baitan jada indarrean den erdararen parte bat onartuta eta bereganatuta. Baita zera ere, esango duzue… Gainera, zenbat erdara onartu beharko genuke, zer eta oxijenoa delakoan, norentzat eta euskararentzat? Ba nik ez dakit, baina horretan nahi ditut ikusi gure hizkuntzaren adituak lanean, horretan batez ere: zenbat erdara jasan lezakeen gure euskarak, hilko ez, baizik eta biziberrituko delakoan.\nNolakoak dira, bada, zuen euskarazko konbertsazioak, hiztun profesionalen artean ez zaudetenean?\nAkademiak, antza, ez du ikusten edo nahiago du ezikusiarenak egin, aski modu zerutiarrean arautzen jarraizen baitu. Ahozko erabileran jaitsiera sumatu dugun arren, eta hedabide nazionalen kontsumoan atzerakada nabarmena. Salbuespenak, eredua laxatuen dagoen tokiak: sarea eta Gaztea.\nEuskararen garapenean eta biziraupenean -hizkuntza guztienetan bezala- inguruko erdara desberdinen bereganatze hori konstante -are behar- historiko bat izango zen, horrela egin ahal izan baitute aurrera hizkuntzek historian… eta denetan bereganatzaileena, ingelesa bera, beste hizkuntza batzuetatik pilo bat baitauka.\nBaina gure ofizialdegiak -neuk memoria dudanez geroztik- guztiz kontrakoa esan izan du: erdarak bereganaezinak dira, Troyako zaldiarenak egiteko ez bada.\nEz dakit ez ote dugun txipa aldatu behar, berandu baino lehen.\nModurik ez-traumatikoena izan daitekeelako hemen azaltzen diren kezka egiazko horiek -euskalki jator ala zikin? batua aratz ala hotz?- norabide berean biltzeko.\nOfizialki, erdarekiko mugak -modu estratejiko batean- laxatzen baldin badira.\nGainera, lasaiago hitz egingo genuke denok, batuatik euskalkietara zein alderantziz)\nTira, ezkutuan bada ere, pentsa dezatela honetan gutxienez bost minutuz… Anatema, anatema, hasi aurretik.\nJoxepo 2014-12-18 19:30\nTira, tira, tira, tira… Hartu hiztegi batua eta hasi kontatzen zenbat hitz diren erdaretatik mailegatuta, Ehundaka! Euskarak ahalmen izugarria dauka eradarak integratzeko. Baina esango nuke zu euskañola onartzeaz ari zarela, %20 euskarazko hitzez osatutako espainieraren dialecto erregional hori onartzeaz. “Hoy en clase de gizarte me han puesto una azterketa… Ze pentsatzeu ese maisu, ein leikiela lo que quiera? Bai zea! Ez zea!”.\nBestela 2014-12-18 20:18\nEta zergatik ez dugu zuzenean gazteleraz hitz egiten euskararen matraka behingoz bazter utzita? A ze buruhauste pila kenduko duguna. Gure astotxoak ezin badu umerik egin, mandoa baino zaldia nahiago.\nFEtxe 2014-12-19 01:52\nBai ba, horregatik ere egin duela aurrera hizkuntzak, mailegatzen jakin izan duelako, oso aspaldi. Axular irakurtzea besterik ez da behar.\nBaina ez, lagunok, ni ez nago euskañolaren alde, hombre, no me jodas, euskañola gorroto dudalako, benetan. Esaten ari naizena da, ordea, euskañola -edo euskañolera ailegatu gabe, erdararen presentzia euskarazko mintzoan- errealitate itogarri bat bilakatu dela eta. barrutik kudeatu behar dela, ez kanpotik: horra egiazko erronka hiztun adituentzat, barrutik kudeatzeak esan nahi baitu zertan amore eman eta zertan ez, hizkuntza dinamiko baten onbeharrez. Horretan pentsatu behar dela arauak ezartzen direnean, batez ere esamolde berriak nolakoak izango diren erabakitzerakoan, eta lexikoaz ari naiz gehienbat, Zipre edo Txipre, indepen-den-te edo independiente, polibalente edo anitzerabilgarri, eta beste dozenaka, ehunka, milaka erabaki, non eta, aurreko mendeetan ez bezala, mailegatze maila oso oso jaitsita dagoen azken hamarkadetan, Euskaltzaindian, duela ez horrenbeste, nagusitu zen korronte ez mailegatu-zale baten ondorioz, denon kalterako suertatzen ari dena, eta ordua da norabidez aldatzeko, eta gertatuko da, goiz zein berandu.\nPeru Dulantz 2014-12-19 15:47\nGaiak hainbeste aspertzen bazaitu, ez dakit zer egiten duzun hemen.\nDieguito 2014-12-20 18:47\nEurotxoak dira gakoa, ez euskara batua:\nDieguito 2014-12-24 09:24\nAlderdien kudeaketa da gakoa, ez euskara batua:


Notre-Dame-de-Riez - Wikipedia, entziklopedia askea.\nLes Sables-d'Olonneko barrutia\nHervé BESSONNET (2014-2020)\n46° 44′ 43″ N, 1° 54′ 27″ W / 46.7453°N,1.9075°W / 46.7453; -1.9075Koordenatuak: 46° 44′ 43″ N, 1° 54′ 27″ W / 46.7453°N,1.9075°W / 46.7453; -1.9075\nCommequiers, Le Fenouiller, Saint-Hilaire-de-Riez eta Soullans\nNotre-Dame-de-Riez Frantziako udalerri bat da, Vendée departamenduan dagoena, Pays de la Loire eskualdean. 2013an 1.805 biztanle zituen.\n2007an Notre-Dame-de-Riez udalerrian erroldatutako biztanleak 1.805 ziren. Familiak 709 ziren, horien artean 154 pertsona bakarrekoak ziren (71 bakarrik bizi ziren gizonak eta 83 bakarrik bizi ziren emakumeak), 251 seme-alabarik gabeko familiak ziren, 263 seme-alabak dituzten bikoteak ziren eta 41 seme-alabak dituzten guraso-bakarreko familiak ziren.\n2007an 982 etxebizitza zeuden, 725 familiaren etxebizitza nagusia ziren, 181 bigarren erresidentzia ziren eta 76 hutsik zeuden. 950 etxeak ziren eta 32 apartamentuak ziren. 725 etxebizitza nagusietatik 560 bere jabearen bizilekua ziren, 149 alokairuan okupaturik zeuden eta 16 doan lagata zeuden; 3 etxek gela bat zuten, 23 etxek bi zituzten, 162 etxek hiru zituzten, 263 etxek lau zituzten eta 274 etxek bost zituzten. 638 etxek euren parking plaza propioa zuten azpian. 322 etxetan ibilgailu bat zegoen eta 376 etxetan bat baino gehiago zituzten.\nNotre-Dame-de-Riez udalerriko biztanleria-piramidea 2009an .\n2007an lan egiteko adina zuten pertsonak 1.133 ziren, horien artean 850 aktiboak ziren eta 283 inaktiboak ziren. 850 pertsona aktiboetatik 772 lanean zeuden (429 gizon eta 343 emakume) eta 79 langabezian zeuden (35 gizon eta 44 emakume). 283 pertsona inaktiboetatik 137 erretiraturik zeuden, 78 ikasten zeuden eta 68 "bestelako inaktibo" gisa sailkaturik zeuden.\n2009an Notre-Dame-de-Riez udalerrian 766 unitate fiskal zeuden, 1.916,5 pertsonek osaturik. Pertsona bakoitzeko diru-sarrera fiskalaren mediana urteko 17.527 euro zen. \n2007an zeuden 72 komertzioetatik, 1 erauzte enpresa zen, 3 janari enpresak ziren, 1 bestelako produktu industrialen fabrikazioko enpresa zen, 22 eraikuntza enpresak ziren, 9 ibilgailuen saltze eta konpontze enpresak ziren, 2 garraio enpresak ziren, 6 ostalaritza eta jatetxe enpresak ziren, 1 finantziazio enpresa zen, 5 higiezinen enpresak ziren, 6 zerbitzu enpresak ziren, 8 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 27 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 6 igeltseroak, 5 margolariak, 1 zurgina, 3 iturginak, 4 argiketariak, 4 ile apaindegiak, 1 aldi baterako lan enpresa, 1 jatetxe eta 1 higiezinen agentzia.\n2009an zeuden 5 establezimendu komertzialetatik, 1 120 m2 baino gehiagoko denda zen, 1 okindegi zen, 1 harategi zen, 1 arraindegi zen eta 1 lore-denda zen.\n2000. urtean Notre-Dame-de-Riez udalerrian 25 nekazaritza-ustiategi zeuden, 884 hektarea erabiltzen.\nLe Fenouiller (2,9 km)\nSaint-Hilaire-de-Riez (4,0 km)\nSoullans (5,7 km)\nCommequiers (5,7 km)\nSaint-Gilles-Croix-de-Vie (6,0 km)\nSaint-Maixent-sur-Vie (6,6 km)\nBNF: 15278313r (data)\nOrriaren azken aldaketa: 15 iraila 2020, 12:51.


Zergatik beti kanpoko eredu eta hitzak hartu? Gureak ez dira egokiak, ala?\nHiztunaren euskalkia euskara batutik zenbat eta urrunago, orduan eta konplexu gehiago ditu hiztunak. Orduan eta deserosoago sentitzen du bere burua batuan idazteko orduan, eta itxuraz ederragoa den eredu baten bila-edo, bere eguneroko jardunean erabiltzen dituen berba arrunt eta egokiak alde batera laga ondoren, beste euskalki batzuetakoak hartuko ditu bere altzoan, bere hiztegikoak baino dotore eta erabilgarriagoak direlakoan.\nGipuzkeraz egiten zuten berba XIX. mendeko abade bizkaitarrek, gipuzkeraz kantatu XX. mendeko bertsolari eibartarrek, eta gipuzkeratik zetozen berba politak gogo biziz jaso Bergara aldeko baserritarrek.\nEuskara batua indartu ahala, joera hori handitu egin da. Ni ere euskara batuaren alde nago, jakina, eta euskara batuaren garrantzia eta beharra ezin dira zalantzan ipini. Baina esangura bereko berba bi ditugunean, zergatik joten dugu beti gipuzkerakora? zergatik laga behar ditugu guk egunero erabiltzen ditugun berbak?\nGure berbak ere euskara batua dira\nBegibistakoa dirudi baieztapen horrek, baina harrigarria da nolako nahastea duten gazte askok, eta zelan uste duten gure hitzak euskalkian berba egiteko bakarrik balio dutela.\nKanpotik hartu, bai. Gure hiztegia aberastu, konforme. Baina ez gurea bazterrean ahaztuta laga. Eibartarrok batuan idazten dugunean, zergatik hasten gara beti bukatu, ulertu, utzi eta eraman esaten? Zer dute, ba, txarra, amaitu, aditu, laga eta eroan moduko hitzek?\nAldaketa automatikoa da. Eibartarrok hau esan/idatzi nahi dugunean:\n"hori larregi da; laga amaierarako"\neuskara batuko "txipa" martxan ipini, eta zera esan/idatziko dugu:\n"hori gehiegi da; utzi bukaerarako.\nBiak dira zuzenak; biak egokiak. Baina lehenengoa bigarrena bezain batua izateaz gain, gureagoa da, eta kasu askotan egoki eta komunikatiboagoa.\nEibarko berbak, zerrenda laburra\nZerrenda luzea egin daiteke; hemen behean, niri bururatu zaizkidan batzuk. Egunero-eguneroko berbak dira.\nHelburua ez da txarto/ondo zerrenda bat egitea; bata zein bestea egoki eta zuzenak dira. Beheko zerrendaren helburua zera da: batuan idazten dugunean, kanpoko hitzak bezain erabilgarriak diren gure betiko hitzak erabiltzeko aukera dugula adieraztea. Zerrenda honek, jakina, euskalkian idazteko orduan ere balioko digu. Batuan gaizki esanda dauden berbak ez ditut bertara ekarri; gurean erabiltzen diren aldaerak ere ez.\nLehenengo zutabean batuan nagusitzen diharduen berba dago. Horren ostean, aurrekoa bezain batukoa dena, eta gurea izateaz gainera, gure inguruan askotan ulergarriagoa dena.\nagian / beharbada\naitona / aitaita, aitajauna\namona / amama, amandre\napaiz / abade\nari izan / jardun\narmiarma / marasma\nastearte / martitzen\nasteazken / eguazten\natera / irten\naxola / ardura\nbailara / ibar (bailara ere bai)\nbait- / -eta (bainaiz -> naiz-eta)\nbat-batean / batera-batera, baterakoan\nbatez ere / gehienbat\nberaien / euren\nberaz / orduan, horretara\nbergarar mutil / mutil bergarar\nberriz / berriro (berriz ere bai)\nbesape / galtzarbe\nbezala / moduan, le(ge)z (bezala ere bai)\nbi auto / auto bi\nbildu / batu, elkartu\nbilera / batzar\nbilutsik / narrutsik (bilutsik ere bai)\nbukatu / amaitu\nburbuila / puspilo\ndena den / dena dela\nduela / orain dela\nederki / ederto\nekaitz / trumoi, hode\neraman / eroan\nero / zoro\nesanahi / esangura\neskuminak / gorantziak\nexeri / jarri\nezinbestean / derrigor\ngabe / barik\ngai izan / gauza izan\ngaizki / txarto (gaizki ere bai)\ngaratxo / enor\ngarrasi / kurrixka\nguraize / artazi\nhala ere / dena dela\nharagi / okela\nharreman / hartu-eman\nhaur / ume\nhein / neurri\nheldu / oratu\nheze / umel (heze ere bai kasu batzuetan)\nhitz / berba\nhitz egin / berba egin\nhitzaldi / berbaldi\nhizkera / berbeta\nhodei / laino\nhurbil / hur(rean)\n-i buruz / -en gainean, -en inguruan, -(eta)z\nigande / domeka\nigel / ugaratxo\nigorri / bidali\nihauteri / aratuste\nilargi / ilatargi\niritsi / heldu\nirrist / laban\nisats / buztan\nitsusi / zatar\nitzal / keriza\nitzali / amatatu (emetatu, emendatu)\njadanik / honezkero\nkaskabar / txingor\nkilker / txirtxil, kirkil\nlaguntza / laguntasun\nlaino / behelaino\nlarunbat / zapatu\nlerde / adur\nmagal / altzo\nmartxo / marti\nmasail / matrail\nnazka / higuin\nnola / zela(n)\nnoski / jakina, bai ba\nodolki / odoloste\noinutsik / ortozik\noihu / orru, txilio\nongi / ondo\nostegun / eguen\nostiral / bari(xa)ku\npasa den / joan den (zen)\npiztu / isiotu (piztu ere bai)\nprest / gertu\nprestatu / gertatu\nsaiatu / ahalegindu\nsugandila / sugalindara\nsustrai / zuztar\ntriku / kirikixo, kirikino\ntximista / oinaztarri\nuholde / ufal, ujal\nukuilu / korta\nulertu / aditu\nutzi / laga\nzomorro / koko, mamarro, momorro\nzorne / pasmo\nzutik / tente (zut(un)ik ere bai)


BIZKAIKO ABADEEN FOROA: Bizkaiko abadeen komunioa eta batasuna kili kolo\nBizkaiko abadeen komunioa eta batasuna kili kolo\nBizkaiko Abadeen Foroko Komisino Iraunkorraren eskutitz zabala bere Gotzainari Bizkaiko abadeen komunio eta batasunari buruzkoa.\nON MARIO ICETA\nBilboko Gotzaina Bizkaia, 2012ko Abenduaren 10ean\nGutun irekia onartutako genero literarioa da, erromatarren epistolografia garaitik jakinerazten dan lez. Beste gutun estiloekin bat dator jazotzaile bat daukala; baina, era berean, eta legitimitate guztiaz, publiko zabalago bati zuzendua dago; batak bestea baliogabetzen ez dabela. Ba, gutun mota honekin zure ezagutzan eta baita beste pertsona batzuen ezagutzan zera jarri nahi dogu:\n2010eko Azaroaren 8an Bizkaiko Abadeen Foroa sortu zanean jakinerazi genduan —sorrerako adierazpenean azaltzen dan lez— Foro hori sortzen genduala “bizi dogun egoera honetan gure arteko topaketa, debate, proposamen eta alkarren sostengu lez”.\nBihozkada bat genduan zure etorreraz lurra hartzen joian errestaurazionista olatua indarturik, beste gauza batzuen artean, elizbarrutiko presbiterioaren artean haustura sortuko ebala, eta nahi genduan hori sortzen zanean Foroko kideen sostengua izatea.\nGaur esan behar deutsugu Eliza Katedraleko Dean eta Parrokoak oraintxu egunkarietan eginiko deklarazioetan adierazitakoak, non “borreroak eta hiltzaileak parlamentuan jezarri ahal dirala” sostengatzen daben, alderdikeria kutxuaz eginiko salakuntza dala. Baketzea eta adiskidetzea bultzatu beharrean oztapatu egiten dauana. Gainera iraingarri izan leikena. Gainera suposatu (eta adierazi) egiten dau Giza Pastoraltzako Gotzain Ordezkariaren parte hartzea pertsonal mailakoa izango zala, ez elizbarruti mailakoa. Ostera berak bere gutuna Bilboko Katedraleko Dean eta parroko lez izenpetzen dau. Hau bidegabeko iustaposizinoa litzateke, Elizbarrutiko kupulako “gerra” bat baltiz lez, (ulertua izan dan lez). Eta baieztatzea (egunkarietako titularretan baliaturik, testoa bera kontutan hartu barik, ezta biktimen aldeko Giza Pastoraltzako Gotzain Ordezkariaren ibilbidea) bere jarrera “inteligentziari eta desentziari irain bat dala” onartu ezinezkoa da oso-osoan.\nHemen adierazitako Dean eta Parrokoaren deklarazinoak, eta berak jokatu daben era, oso zailak egiten jakuz katoliko batengan onartzea. Onartezinak abade batengan. Baina, batez ere onartezinak gure elizbarrutiko gotzainaren katedra kokatzen dan eta bere gotzain magisteritza azaltzen dauan eliza zuzentzen dauanarengan.\nGainera gogoratu nahi deutsugu Giza Pastoraltzako Ordezkaria ez dala Foroko kidea, baina bai bada gure elizbarrutiko abadea eta bere ibilbidea ondo be ondo ezagutzen dogu. Jakina bere argi eta ilunekin. Azken honeatarikoa izan ahal da Delegazino honen dinamismo urria (honi buruz Forotik hainbat aldiz agertu gara kritiko). Baina inoiz ere ez bere biktimen aldeko, bakearen eta adiskdietzearen aldeko apostua; eta, askosaz gutxiago bere “inteligentzia” eta bere “onestasuna”.\nHorregaitik behartuta sentitzen gara publikoki bere zintzotasun eta hondrautasun ebanjelikoak defendatzera, baita biktimen aldeko bere opzio argia. Nahi izango genduke zuk ere beste horrenbeste egitea eta Katedraleko Dean eta parrokoak adierazitako zalantzak argituko bazenduz. Eta zuk lez, beste abade lagunek ere.\nBeti onartuko dogu bakoitzak bere eritxiak, berak nahi dauan moduan azaltzeko daukan eskubidea; baina uste dogu, norbaitek gure elizan ardura instituzional bat daukanean (nahiz eta txikia izan) ezinezko dala beste pastoral ardura bat daukan bat (eta beste katoliko asko) iraintzea (gutxigao oraindikan publikoki). Gainera, injustuak izanez gain guzurrezkoak diran salakuntzez. Argi esanda: Zure eliza-katedraleko Deanak, abade eta Dean moduan behintzat, inoiz igaro behar ez eban marra gorria igaro dau\nUlertuko dozu, adierazpen honeen argira, gure Elizbarrutiko Presbiterioa alkartasunean eta batasunean presiditzea danez zure misinoa, behar diran ebatziak hartu dagizuzala zuri eskatzea, adierazitako adierazpenen larritasuna eta eragina kontutan izanik.\nZure erantzuna ixiltasuna balitz esan nahi deutsugu gure elizbarrutiko presbiterioaren arteko, jadanik makal dagoan alkartasuna eta batasuna arrisku haundian jarriko litzatekela, baita honen eta Gotzainaren artekoa ere. Horregaitik zera eskatzen deutsugu: Jarri dagizula ordena zure hurbileko kolaboratzaileen artean.\nAzkenik eskatuko genduke Elizbarrutiko Presbiterio Kontseiluak ondo deritzan denpora bat dedikatuko baleutso Presbiterio barruko batasunari eta komuninoari. (Gai hau, esan beharra dago, Ricardo Blaquez jaunaren hemengo gotzain izatearen azken garaian landua izan zala) Eta kontseilu horretan, batez ere, bertan gaur eguneko Gotzainak daukan betebeharra aztertzea ( eta etorkizunean egokia izango litzatekena) bertako komunio eta batasunaren lehen arduradun eta bermatzaile lez komeniko litzateke.\nGu geure aldetik, Bizkaiko Abadeen Foroko Komisino Iraunkor lez, prest egongo ginateke zuri adierazteko, zeuri ondo jatortzunean, gaur eguneko egoeraren diagnostikoa eta balorapena. Era berezi baten, Elizbarrutiko gotzain laguntzaile izentatu zinduezanetik abade talde gutxiengo bategaz (talde horretako kide da Katedraleko Dean eta parrokoa) mantentzen dozuzan harremanen balorapena. Baita zuk zeuk guri esatea nahi izango zendukena entzuteko ere prest gagoz.\nBizkaiko Abadeen Foroko Komisino Iraunkorra\nPublicado por baf2 en 17:14\nEtiquetas: Foro, Iceta, Loyo\nBEPI, HOY NOS REÚNES PARA CELEBRAR TU VIDA\nEl papa sufre\nColaboración entre tres grupos cristianos de Euska...\nEuskal herriko hiru kristau talde elkarlanean\nMonseñor Iceta, su Deán y el peón de Pastoral Social\nAlemania reconoce el derecho de huelga de los asal...\nLos obispos de Quebec reflexionan sobre el lugar d...\nCatólicos canadienses denuncian la cercanía de su ...\nLas nuevas parroquias y las “comunidades filiales”:\nENTREVISTA A ISABEL GOMEZ ACEBO\nLa laicidad de la izquierda francesa y sus contrad...\nQué pasó con la Reforma Litúrgica\nLa Iglesia está llamada a vivir una conversión sin...\n1.800 personas en torno al Concilio Vaticano II\nRestauración y reforma, incompatibles\nEl rectorado de Juan Antonio Bengoetxea (1981-1987)


Aisialdiko begirale/zuzendari ikastaroa egiteko diru-laguntzak\nAisialdiko begirale/zuzendari ikastaroa egiteagatik dirulaguntzak.\nAisialdiko Begirale/Zuzendari titulua ateratzeko ikastaroa egin duten lezoarrak. Bete beharreko baldintzak:\nLezon erroldatuta egotea, gutxienez azken urtea.\nIkastaroak euskaraz izan behar du eta Eusko Jaurlaritzak homologatua.\nIkastaroaren alderdi teorikoa gainditzea eta araututako gehienezko epearen barruan titulua ateratzea.\nAisialdiko eskolak eginiko zirutagiria, non egiaztatuko den:\neskatzaileak ikastaroa gauzatu duela eta alderdi teorikoa gainditu duela;\nordaindutako matrikularen zenbatekoa;\nikastaroaren homologazioa eta\nzein hizkuntzatan burutu den ikastaroa.\nUrtero Gipuzkoako Aldizkari Ofizialean argitaratzen den deialdia (Euskara. 3 lerroa).


2019/01/17 :: 0:02\nHemen zaude: EUSKAL HERRIA Errepresioa\n2019/01/08\tEuskal Herria\t- Errepresioa\nLAB, ELA eta ESK sindikatuok eta Arabako HIESaren aurkako Batzordearen enpresa-batzordeak argi utzi nahi dugu ez dugula onartuko Aterpeko langileak izatea pasa den urtarrilaren 1ean egindako zentzugabekeria errepresiobaren turkoburuak izatea.\nIñigo Cabacasen kasuko epaiarekin egindako injustizia salatu eta mobilizaziorako deia egin dugu\n2018/11/30\tEuskal Herria\t- Errepresioa\nAtzo ezagutu zen Iñigo Cabacasen kasuaren inguruko epaia. LABen iritziz, epaia ez da bidezkoa eta ez da justiziarik egin.\n2018/11/20\tEuskal Herria\t- Errepresioa\nArratsaldean, Sortuk deituta, "Etorkizun haziak" lelodun manifestazioa egingo da 19:30ean, Bilboko Arriaga Plazatik. Bertan izango da LAB, goizean Amezola parkean eta Errekalden izan garen bezala. Hain zuzen ere, Santi Brouard eta Josu Muguruza gogoan izan ditugu bertan, euren hilketaren urtemuga dela eta.\nSanti Brouard eta Josu Muguruza gogoan izango ditugu azaroaren 20an, urtero legez\n2018/11/14\tEuskal Herria\t- Errepresioa\nAzaroaren 20an, eta urtero moduan, gogora ekarriko dugu Bilbon duela 34 eta 29 urte, hurrenez-hurren, erahildako Santi Brouard y Josu Muguruza politikari abertzaleak. Hain zuzen ere, Sortuk egun horretarako deitutako manifestazioan izango gara, ekitaldiaren aurkezpenean gaur egon garen moduan. "Etorkizun haziak" leloarekin, azaroaren 20ko manifestazioa 19:30ean abiatuko da Bilboko Arriaga Plazatik.\nLABen jarrera C’s, PP eta Vox alderdiek Altsasun egingo duten ekitaldiaren aurrean\n2018/10/31\tEuskal Herria\t- Errepresioa\nEspainiako eskuinak Altsasuko herriaz egingo duen erabilera dela-eta, LAB sindikatuak honakoa adierazi nahi du:\nEspainiako eskuin muturrak erabaki du C’s, PP eta Vox alderdiekin Altsasun ekitaldi bat egitea, hain zuzen ere, alderdi horiek Nafarroan garaituak izan direlako. Hirurak ala hirurak hondarreko alderdiak dira Altsasun zein Nafarroan, eta “Altsasu auzi” bezala ezagutzen den horretan galdu egin duten estatu bat eta Guardia Zibil bat defendatzetik datoz.\nArdura penal eta politikoak eskatzen ditugu Iñigo Cabacasen hilketaren aurrean\n2018/10/12\tEuskal Herria\t- Errepresioa\nUrteak pasa dira eta oraindik Iñigo Cabacasen kasuak irekirik jarraitzen du. Hurrengo astelehenean, urriak 15, kasuaren epaiketa berriro abiatzen da eta horren harira, epaiketaren inguruan sortu den dinamikarekin bat eginez, langile guztiei beraien elkartasuna adierazi dezaten eskatzen diegu. Urriaren 14an, arratsaldeko 19,00etan kontzentrazioa deitu da Albia lorategian eta ondoren, 20.00etatik aurrera, gaubela abiatuko da. Urriaren 15ean, epaiketa hasten den egunean hain zuzen ere, kontzentrazioa jarraia deitu da goizeko 08.00etatik arratsaldeko 12.00etara Albia lorategietan bertan.\nIheslari eta Deportatuen Eguna egingo dute Tolosan, larunbatean\n2018/10/04\tEuskal Herria\t- Errepresioa\nKalera Kalera dinamikak egitarau zabal bat prestatu du larunbaterako, Tolosan, Iheslari eta Deportatuen Eguna dela eta. "Elkarbizitza normalizatzeko bidea" iheslari eta deportaturik gabeko Euskal Herria eraikitzea dela adierazi zuten jardunaldiaren aurkezpenean, eta mezu hori berretsiko dute 12:30erako programatutako ekitaldi politikoan.\nIndar errepresiboak unibertsitatetik eta Euskal Herritik at!\n2018/06/29\tEuskal Herria\t- Errepresioa\nBeste behin, operazio polizial baten aurrean topatzen gara. Oraingoan, Guardia zibilak UPV/EHUko hiru ikasle atxilotu ditu eta Letren, Farmazia eta Lan harreman eta gizarte langintza fakultateetako ikasle gelak miatu ditu, hainbat material eramanez (ordenagailuak, kartelak, dokumentuak…).\n2018/06/16\tEuskal Herria\t- Errepresioa\nLABeko ordezkaritza zabal batek bat egin du manifestazioarekin, eta benetako justizia aldarrikatu dugu Euskal Herriarentzat.\n2018/06/15\tEuskal Herria\t- Errepresioa\nIgor Arroyo LABeko idazkari nagusi ondokoak agerraldia egin du gaur Altsasun, Sakanako delegatuekin batera. Bertan, Iruñerako deia egin dugu beharrezkoa delako Altsasukoak askatu eta Euskal Herrian benetako justizia eta demokrazia finkatzea.\nNazio Komiteak babesa erakutsi die Altsasuko auzipetuei\n2018/06/05\tEuskal Herria\t- Errepresioa\nAltsasutik Altsasura, LABeko Nazio Komiteak elkartasuna erakutsi die gazte auzipetuei, euren senideei eta Altsasuko herriari. Ekainaren 16ko mobilizaziora joateko deia ere luzatu dugu sindikatutik.\nMunduko Federazio Sindikalak gogor kondenatzen du Espainiako estatuaren errepresioa eta autoritarismoa Altsasuko kasuaren aurrean\n2018/06/04\tEuskal Herria\t- Errepresioa\nMunduko Sindikatuen Federazioak (MSF) munduko txoko ezberdinetan afiliatutako 92 milioi langileren ordezkari modua, gogor kondenatzen du Espainiako estatuaren errepresioa Altsasuko gazteei 13 urtetako gartzela zigorra ezartzeagatik.\n2018/04/24\tEuskal Herria\t- Errepresioa\nImanol Karrera Exekutiboko kideak eta Gaizka Uharte Sakanako arduraduna Madrilen izan dira gaur Altsasuko gazteen epaiketan, sindikatuaren babes eta elkartasun osoa adieraztera.\nJustiziaren alde, larunbatean Iruñeko kaleak betetzeko deia egin dugu\n2018/04/13\tEuskal Herria\t- Errepresioa\nMobilizazioa 17:30ean abiatuko da Golem zinemetatik eta 2016ko urriaren 15eko goizaldean, Altsasuko taberna batean gertaeraren ondorioz auzipetutako 8 gazteen kasuaren aurrean, “Justizia, ez da terrorismoa” lemapean egingo da.\nAltsasuko gazteen kasuan terrorismo-delituaren kalifikazio penalaren deuseztatzea eskatu dugu hainbat sindikatuk\n2018/04/09\tEuskal Herria\t- Errepresioa\nLAB, CCOO, ELA, ESK, CGT, STEILAS, HIRU eta EHNE sindikatuok adierazpen bat sinatu dugu.\nAltsasuko gazteen aurkako epaiketa salatuko dugu bihar Iruñean\nElkarretaratze batera deitu dugu euskal gehiengo sindikaletik, 11:00etarako, Iruñeko auzitegiaren aurrean.\nJustiziaren alde eta inpunitatearen kontra mobilizatzera deitzen dugu, Iñigo Cabacasen heriotzaren seigarren urteurrenean\n2018/04/04\tEuskal Herria\t- Errepresioa\nAste honetan sei urte betetzen dira 2012ko apirilean Ertzaintzak botatako pilotakada batek Iñigo Cabacas hil zuenetik.\nAltsasuko gazteei elkartasuna erakutsiko diete, ostiralean, Bilbon\n2018/03/20\tEuskal Herria\t- Errepresioa\nManifestazio zaratatsu batera deitu dute martxoaren 23rako. Eliptika plazatik irtengo da, 20:00etan. Hain zuzen ere, hainbat eremuko lagunak batu egin dira deialdia egiteko. "Altsasuko gazteen epaiketaren testuinguruan, eurek mobilizazio eskaera luzatu eta guk enplazamenduari heldu eta, Bilboko jendarte osoari zabaldu nahi diogu, basakeria honen aurrean mobilizatzearen premia", adierazi dute.\nEgia, aitortza, erreparazioa eta ez errepikatzeko bermea aldarrikatu ditugu torturaren aurrean\n2018/02/13\tEuskal Herria\t- Errepresioa\nTorturaren kontrako eguna da gaur, otsailaren 13aren etorrerarekin. Komisaldegian hamar egunez torturatu ondoren hil zuten Joxe Arregi 1981eko otsailaren 13an, beste asko bezala. Izan ere, gure herria astindu duten indarkeria guztietatik torturak ez du oraindik benetako aitortzarik. Estatuak ez du torturatu duenik onartu ere egiten. Eta guk badakigu estatu tresna izan dela urte askoan.\nBabesa erakutsi diegu Iñigo Cabacasen familiari eta egia argitzeko lanean ari diren demandatuei\n2018/01/24\tEuskal Herria\t- Errepresioa\n2012ko apirilean pilotakada batek jota hildako Iñigo Cabacasen auziari lotutako lehen epaiketa egin dute gaur, eta lotsagarria da gertaera haiekin lotutako lehen bista gertatutakoa argitzeko ez izatea, Ertzaintzaren ofizialorde batek jarritako demanda bati erantzuteko baizik. Ofizialorde horrek, pilotakada hilgarria jaurti zuten gauean polizia koordinatu zuenak, biktimatzat aurkeztu du bere burua. Mundua alderantziz.


Larunbatean esnatuko da «txotxongiloen hiria», Titirijairekin - Tolosa - Tolosaldeko ataria\nLarunbatean esnatuko da «txotxongiloen hiria», Titirijairekin\nItzea Urkizu Arsuaga 2018-11-21 16:41\n36. Nazioarteko Txotxongilo Jaialdia izango da aurtengoa eta, heldu nahiz haurrentzako, 37 ikuskizun izango dira.\n«Mirari txiki bat da Topic». Hala baieztatu du, Onintza Urbieta Kutxa Kultur-eko ordezkariak, 36. Titirijai aurkezteko txotxongiloen nazioarteko zentroan egindako agerraldian. Larunbatean hasi, eta datorren abenduaren 2ra bitarte mota guztietako txotxongiloek hartuko dute Tolosa, eta horri heldu nahi izan dio Olatz Peon Tolosako alkateak ere: «Tolosa, txotxongiloen hiri ere bada».\nCharleville-Mezieres hiri frantziarrarekin sinatu berri duten senidetzea hizpide izan du Peonek, gogora ekarriz, hitzarmena Titirijain sortu zela, eta «beste zenbait esparru lantzeko bidea» izango dela.\n36. Titirijai izango da aurtengoa eta, urteotan guztiotan, guztira, 220 konpainia pasatu dira Tolosako oholtza eta plazetatik. Aurten, 37 ikuskizun eskainiko ditu Titirijaik, haur, gaztetxo nahiz helduentzat eta, betiko moduan, inguruko zenbait herritara ere zabalduko du egitarauaren zatitxo bat: Ordizia, Eibar, Pasaia, Donostiako Kutxa kultur espazioa eta Sestaorekin batera, estreinakoz, Orio batu da Titirijaiko zirkuitura.\nAmets egiteko adinik ez\nTolosako Ekinbide Etxeak iaz indartu nahi izan zuen, helduentzako txotxongilo eskaintza. Idoia Otegi Titirijaiko zuzendariak azpimarratu du, «apustu zaila» dela helduentzako ikuskizunena, nahiz eta, Tolosan, arrakasta handia izan; aurten, 5 saio ikusgai izango dira, eta solasaldiak egingo dituzte gero.\nIkastetxeentzako saioek ohiko tartea izango dute egitarauan eta, denera, 600 ikasle inguru bertaratuko dira Tolosara, Gipuzkoako 33 ikastetxetatik.\nEta, gainerakoan, haurrek Topic eta Leidor aretoekin batera, kalea izango dute txotxongiloez gozatzeko. Egitarau osoa ikusgai www.ataria.eus-en.